text:
Kolera ku Ssaala Yesu Gye Yawa ng’Ekyokulabirako
—Ekitundu I
“Erinnya lyo litukuzibwe.”
1. Tuyinza tutya okukozesa essaala eri mu Matayo 6:9-13 nga tubuulira?
ABANTU bangi bamanyi essaala ya Mukama waffe. Bwe tuba tubuulira nnyumba ku nnyumba tutera okukozesa ebigambo ebiri mu ssaala eyo okuyamba abantu okukiraba nti Obwakabaka bwa Katonda gavumenti ya ddala egenda okufuula ensi eno olusuku lwa Katonda. Ate oluusi tukozesa essaala eyo okulaga abantu nti Katonda alina erinnya eririna okutukuzibwa.
2. Tumanya tutya nti Yesu yali tayagala tuddiŋŋane bigambo ebiri mu ssaala gye yawa ng’ekyokulabirako nga tusaba?
2 Kati olwo tugambe nti Yesu yali ayagala tuddiŋŋane ebigambo ebiri mu ssaala eyo nga tusaba ng’abantu abasinga obungi bwe bakola? Nedda. Yesu bwe yali tannayigiriza bayigirizwa be ssaala eyo, yasooka kugamba nti: “Bwe mubanga musaba, temuddiŋŋananga bigambo.” (Mat. 6:7) Ku mulundi omulala, Yesu yaddamu essaala eyo naye nga tagyogera kigambo ku kigambo. (Luk. 11:1-4) Bwe kityo, essaala eyo Yesu yagiwa okuyamba abayigirizwa be okumanya ebintu bye bayinza okwogerako nga basaba n’ebyo bye balina okukulembeza nga basaba. N’olwekyo, kituukirawo essaala eyo okugiyita essaala Yesu gye yawa ng’ekyokulabirako.
3. Nga twetegereza essaala Yesu gye yawa ng’ekyokulabirako, bibuuzo ki bye tusaanidde okwebuuza?
3 Mu kitundu kino n’ekiddako, tugenda kwetegereza ebyo ebiri mu ssaala Yesu gye yawa ng’ekyokulabirako. Nga twetegereza essaala eyo, weebuuze, ‘Essaala eyo eyinza etya okunnyamba okulongoosa mu ssaala zange? N’ekisinga obukulu, nfuba okukolera ku ebyo ebiri mu ssaala eyo?’
“KITAFFE ALI MU GGULU”
4. Ekigambo “Kitaffe” kiraga ki, era mu ngeri ki Yakuwa gy’ali ‘Kitaawe’ w’Abakristaayo abalina essuubi ery’okubeera ku nsi?
4 Okuba nti Yesu yagamba nti “Kitaffe,” so si “Kitange,” kiraga nti ffenna abaweereza ba Yakuwa mu nsi yonna, Yakuwa ye Kitaffe. (1 Peet. 2:17) Ng’eyo nkizo ya maanyi! Abakristaayo abaafukibwako amafuta baafuulibwa baana ba Katonda era balina essuubi ery’okugenda mu ggulu. Bwe kityo Yakuwa ‘Kitaabwe’ mu ngeri ey’enjawulo. (Bar. 8:15-17) Kyokka Abakristaayo abalina essuubi ery’okubeera ku nsi emirembe gyonna nabo basobola okuyita Yakuwa ‘Kitaabwe.’ Yakuwa ye yabawa obulamu, era akola ku byetaago by’abaweereza be bonna ab’amazima. Abo abalina essuubi ery’okubeera ku nsi bajja kufuuka abaana ba Katonda mu bujjuvu oluvannyuma lw’okufuuka abantu abatuukiridde n’okuyita mu kugezesebwa okusembayo.
5, 6. Kirabo ki eky’omuwendo ennyo abazadde kye basobola okuwa abaana baabwe, era buli mwana ayinza kukola ki okukuuma ekirabo ekyo? (Laba ekifaananyi ku lupapula 20.)
5 Abazadde bwe bayigiriza abaana baabwe okusaba era ne babayamba okukiraba nti Yakuwa ye Kitaabwe ow’omu ggulu era nti abafaako nnyo, baba babawadde ekirabo eky’omuwendo ennyo. Ow’oluganda omu kati aweereza ng’omulabirizi w’ekitundu mu South Africa agamba nti: “Okuva lwe twazaala bawala baffe, nnasabanga nabo buli kiro, okuggyako lwe saabanga waka. Bawala baffe bagamba nti tebajjukira bigambo byennyini bye nnayogeranga nga nsaba nabo ekiro. Naye kye bajjukira kiri nti bwe twabanga twogera ne Kitaffe, Yakuwa, twayogeranga naye mu ngeri eraga nti tumussaamu nnyo ekitiibwa. Bwe baakulamu, nnabakubirizanga okusaba mu ddoboozi eriwulikika nsobole okumanya bye bagamba Yakuwa nga basaba. Ekyo kyannyamba okutegeera ebyo ebyabanga mu mitima gyabwe. Oluvannyuma, nnagendanga mbayamba okumanya ebintu ebikulu ebiri mu ssaala ya Mukama waffe bye baali basobola okugatta mu ssaala zaabwe, zisobole okwongera okuba ez’amakulu.”
6 Tekyewuunyisa nti bawala b’ow’oluganda oyo baakulaakulana mu by’omwoyo. Kati bafumbo, era bo awamu n’abaami baabwe bali mu buweereza obw’ekiseera kyonna. Ekirabo ekisingayo obulungi abazadde kye basobola okuwa abaana baabwe kwe kubayamba okuba n’enkolagana ey’oku lusegere ne Yakuwa. Kya lwatu nti kiri eri buli mwana okufuba okunyweza enkolagana ye ne Yakuwa. Ekyo kizingiramu okwagala erinnya lya Katonda n’okufuba okuliweesa ekitiibwa.
“ERINNYA LYO LITUKUZIBWE”
7. Nkizo ki abantu ba Katonda gye balina, era kiki kye balina okukola?
7 Nga tulina enkizo ya maanyi okuba nti tumanyi erinnya lya Katonda era nti tuli ‘bantu abayitibwa erinnya lye’! (Bik. 15:14; Is. 43:10) Tusaba Kitaffe ow’omu ggulu nti: “Erinnya lyo litukuzibwe.” Bwe twogera ebigambo ng’ebyo nga tusaba, kisobola okutukubiriza okusaba Yakuwa atuyambe okwewala okukola oba okwogera ekintu kyonna ekiyinza okuleeta ekivume ku linnya lye ettukuvu. Tetwagala kuba ng’abamu ku abo abaaliwo mu kyasa ekyasooka abataakoleranga ku ebyo bye baayigirizanga. Omutume Pawulo yagamba abantu abo nti: “Erinnya lya Katonda livvoolebwa mu b’amawanga ku lwammwe.”
8, 9. Waayo ekyokulabirako ekiraga nti Yakuwa awa emikisa abo abafuba okutukuza erinnya lye.
8 Ffenna twagala okukola kyonna ekisoboka okutukuza erinnya lya Katonda. Lowooza ku mwannyinaffe omu ow’omu Norway eyafiirwa omwami we era n’asigala ne mutabani waabwe ow’emyaka ebiri. Agamba nti: “Ekiseera ekyo kyali kizibu nnyo mu bulamu bwange. Nnasabanga Yakuwa buli lunaku, kumpi buli ssaawa, annyambe okusalawo mu ngeri ey’amagezi era annyambe okusigala nga ndi mwesigwa gy’ali nneme kuwa Sitaani kaagaanya kuvuma Yakuwa. Nnali njagala okutukuza erinnya lya Yakuwa era nga njagala mutabani wange addemu okulaba ku kitaawe mu nsi empya.”
9 Yakuwa yaddamu essaala za mwannyinaffe oyo? Yee. Olw’okuba mwannyinaffe oyo yafubanga nnyo okubeerako awamu ne bakkiriza banne, baamuzzaamu nnyo amaanyi. Oluvannyuma lw’emyaka etaano, mwannyinaffe oyo yafumbirwa omukadde mu kibiina. Mutabani we, kati alina emyaka 20, era wa luganda mubatize. Mwannyinaffe oyo agamba nti: “Ndi musanyufu nnyo okuba nti omwami wange annyambye okukuza mutabani wange.”
10. Kiki ekyetaagisa erinnya lya Katonda okutukuzibwa mu bujjuvu?
10 Kiki ekyetaagisa erinnya lya Katonda okutukuzibwa mu bujjuvu? Yakuwa alina okuggyawo abo bonna abagaanye okukkiriza obufuzi bwe. (Soma Ezeekyeri 38:22, 23.) Mpolampola abantu bajja kufuulibwa abatuukiridde. Nga twesunga nnyo ekiseera buli omu mu ggulu ne ku nsi lw’anaaba ng’atukuza erinnya lya Yakuwa! Mu kiseera ekyo Kitaffe ow’omu ggulu ajja ‘kuba byonna eri buli omu.’
“OBWAKABAKA BWO BUJJE”
11, 12. Ekyasa ekya 19 bwe kyali kinaatera okuggwaako, kiki Yakuwa kye yayamba Abakristaayo ab’amazima okutegeera?
11 Yesu bwe yali tannaddayo mu ggulu, abatume be baamubuuza nti: “Mukama waffe, ogenda kuzzaawo obwakabaka bwa Isiraeri mu kiseera kino?” Ebyo Yesu bye yabaddamu byalaga nti ekyo si kye kyali ekiseera bo okumanya ddi Obwakabaka bwa Katonda lwe bwanditandise okufuga. Yakubiriza abayigirizwa be okussa essira ku mulimu ogw’okuwa obujulirwa gwe baalina okukola. (Soma Ebikolwa 1:6-8.) Wadde kyali kityo, Yesu yali ayagala abayigirizwa be beesunge Obwakabaka bwa Katonda. N’olwekyo, okuva mu kiseera ky’abatume, abagoberezi ba Kristo babaddenga basaba Obwakabaka bwa Katonda bujje.
12 Obwakabaka bwa Katonda bwe bwali bunaatera okutandika okufuga mu ggulu, Yakuwa aliko ebintu ebikwata ku Bwakabaka bye yayamba abantu be okumanya. Mu 1876, waliwo ekitundu ekyawandiikibwa Ow’oluganda Charles Taze Russell ekyafulumira mu katabo akayitibwa Bible Examiner. Ekitundu ekyo ekyalina omutwe, “Ebiseera by’Amawanga: Biggwaako Ddi?,” kyalaga nti omwaka gwa 1914 gwandibadde mwaka gwa njawulo. Ekitundu ekyo kyalaga nti waliwo akakwate wakati ‘w’ebiseera omusanvu’ ebyogerwako mu bunnabbi bwa Danyeri n’ebigambo bya Yesu ebikwata ku ‘biseera ebigereke eby’amawanga.’ *
13. Kiki ekyaliwo mu 1914, era ebyo ebibaddewo mu nsi okuva mu mwaka ogwo bikakasa ki?
13 Mu 1914, waliwo olutalo olwabalukawo mu Bulaaya, era ne lubuna mu nsi yonna. Olutalo olwo we lwaggweera mu 1918, abantu bangi baali bakoseddwa enjala ey’amaanyi era obulwadde bwa sseseeba bwatta abantu bangi n’okusinga abo abaafiira mu lutalo. Bwe kityo, ‘akabonero’ Yesu ke yali yawa akandiraze okubeerawo kwe nga Kabaka kaali katandise okweyoleka. (Mat. 24:3-8; Luk. 21:10, 11) Mu butuufu, waliwo obukakafu bungi obulaga nti Mukama waffe Yesu Kristo ‘yaweebwa engule’ mu 1914. Okuva olwo, yagenda “ng’awangula asobole okumaliriza okuwangula kwe.” (Kub. 6:2) Yesu yagoba Sitaani ne badayimooni mu ggulu n’abasuula ku nsi. Okuva mu mwaka ogwo, ebigambo bino bituukiridde: “Zisanze ensi n’ennyanja, kubanga Omulyolyomi asse gye muli, ng’alina obusungu bungi ng’amanyi nti alina akaseera katono.”
14. (a) Lwaki kikulu okweyongera okusaba Obwakabaka bwa Katonda bujje? (b) Mulimu ki omukulu ennyo gwe tulina okukola leero?
14 Obunnabbi obuli mu Okubikkulirwa 12:7-12 butuyamba okulaba ensonga lwaki Obwakabaka bwa Katonda bwe bwatandika okufuga wajjawo ebizibu bingi ku nsi. Yesu, Kabaka w’Obwakabaka bwa Katonda, yatandika okufugira wakati mu balabe be. Okutuusa ng’amaliriza okuwangula kwe era ng’amazeewo ebintu ebibi byonna ku nsi, tujja kweyongera okusaba Obwakabaka bwa Katonda bujje. Nga bwe tulindirira ekiseera ekyo, ka tweyongere okukolera ku ebyo bye tusaba nga tunyiikirira omulimu gw’okubuulira. Yesu yagamba nti: “Amawulire gano amalungi ag’obwakabaka galibuulirwa mu nsi yonna etuuliddwamu okuba obujulirwa eri amawanga gonna, olwo enkomerero n’eryoka ejja.”
“BY’OYAGALA BIKOLEBWE MU NSI”
15, 16. Tuyinza tutya okukiraga nti twagala Katonda by’ayagala bikolebwe mu nsi?
15 Emyaka nga 6,000 emabega, Katonda by’ayagala byali bikolebwa mu nsi mu bujjuvu. Eyo ye nsonga lwaki Yakuwa yagamba nti buli kimu kyali “kirungi nnyo.” (Lub. 1:31) Oluvannyuma Sitaani yajeemera Katonda, era okuva olwo abantu abasinga obungi ku nsi babaddenga tebakola Katonda by’ayagala. Naye kitusanyusa nnyo okulaba nti leero waliwo Abajulirwa ba Yakuwa ng’obukadde munaana abasaba Katonda by’ayagala bikolebwe mu nsi era abakolera ku ssaala eyo. Ekyo kyeyolekera mu ngeri gye batambuzaamu obulamu bwabwe n’engeri gye banyiikirira omulimu ogw’okufuula abantu abayigirizwa.
16 Ng’ekyokulabirako, mwannyinaffe omu eyabatizibwa mu 1948 era aweereza ng’omuminsani mu Afirika agamba nti: “Ntera okusaba Yakuwa atuyambe okutuuka ku abo bonna abalinga endiga tusobole okubayamba okumutegeera ng’ekiseera tekinnaggwaayo. Era bwe mba sinnatandika kubuulira muntu, nsaba Yakuwa annyambe nsobole okutuuka ku mutima gw’omuntu oyo. Ate abantu abalinga endiga be tuba tuzudde, nsaba Yakuwa atuyambe tubalabirire bulungi.” N’olwekyo, tekyewuunyisa nti mwannyinaffe oyo ow’emyaka 80 afunye ebibala bingi mu buweereza bwe era asobodde okuyamba abantu bangi okufuuka Abajulirwa ba Yakuwa. Kya lwatu nti waliwo n’abaweereza ba Yakuwa abalala bangi b’omanyi abeeyongedde okukola Katonda by’ayagala n’obunyiikivu wadde nga bakaddiye.
17. Owulira otya bw’olowooza ku ebyo Yakuwa by’anaakola mu biseera eby’omu maaso ng’addamu essaala gye tusaba nti by’ayagala bikolebwe mu nsi?
17 Tujja kweyongera okusaba Katonda by’ayagala bikolebwe okutuusa ng’abalabe be basaanyiziddwaawo ku nsi. Oluvannyuma lw’ekyo tujja kuba n’omukisa okulaba ng’ebyo Katonda by’ayagala byeyongera okukolebwa mu nsi ng’abantu bukadde na bukadde bazuukizibwa okubeera mu lusuku lwa Katonda ku nsi. Yesu yagamba nti: “Temwewuunya kino, kubanga ekiseera kijja bonna abali mu ntaana lwe baliwulira eddoboozi [lyange] ne bavaamu.” (Yok. 5:28, 29) Nga kijja kuba kya ssanyu nnyo okubaawo mu kiseera ekyo okwaniriza abantu baffe abaafa! Katonda “alisangula buli zziga mu maaso” gaffe. (Kub. 21:4) Abantu abasinga obungi ku abo abanaazuukizibwa bajja kuba abo “abatali batuukirivu,” nga bano be bantu abaafa nga tebayize mazima agakwata ku Yakuwa Katonda n’Omwana we. Ng’ejja kuba nkizo ya maanyi okuyigiriza abantu abo Katonda by’ayagala awamu n’ekigendererwa kye, kibayambe okutuukiriza ebisaanyizo okufuna “obulamu obutaggwaawo”!
18. Bintu ki abantu bye basinga okwetaaga?
18 Erinnya lya Yakuwa bwe linaatukuzibwa okuyitira mu Bwakabaka bwe, bonna mu ggulu ne ku nsi bajja kuba basinza Yakuwa nga bali bumu. Mu butuufu, Katonda bw’anaatuukiriza ebintu ebisatu ebisooka Yesu bye yayogerako mu ssaala gye yawa ng’ekyokulabirako, ajja kuba awadde abantu ebintu bye basinga okwetaaga. Kyokka waliwo n’ebintu ebirala abantu bye beetaaga ebyogerwako mu bintu ebina ebisigaddeyo mu ssaala Yesu gye yawa ng’ekyokulabirako. Ebintu ebyo bijja kwogerwako mu kitundu ekiddako.
^ lup. 12 Okusobola okumanya engeri gye tutegeeramu nti obunnabbi obwo bwatuukirira mu 1914, laba akatabo Kiki Ddala Baibuli Ky’Eyigiriza? olupapula 215-218.


c: text/html

text:
Enkuba
ettonya era amazzi negalaala omuyaga neguyuuza enyumba naye netagwa
kubanga ezimbiddwa kulwaazi.
Naye
buli muntu awulira ebigambo byange ebyobulamu nabigaana aba azimbye
ku musenyu nga gwemusingi gwe. Enkuba ettonya, amazzi ne galaala,
omuyaga ne guyuuza enyumba ne saanawo, era ekigwo kyaayo kyewunyisa
abantu. Mat 7:24 - 27.
Abantu
babiri bagenda mu kanisa okusaba. Omu ngawamalala, yetukuza, omulala
nga muwooza era nga talina bwesigwa. Owamalala nasaba esaala ng'agamba
nti, webale Katonda kubanga nze siri mwonoonyi ngabalala naddala
siringoyo omuwooza gwendaba munsonda. Siri munyazi siri mwenzi,
nsiiba emirundi ebiri mu ssabiiti era mpayo ekimu ekyekumi mu
kkanisa.
Naye
omuwooza yasigala eri emabega wekkanisa ngatasobola nakutunula
waggulu ngasaba. Nasaba nagambanti Katonda onkwantirwe ekisa nze
omwonoonyi atasaana.
Kambategeeze
nti oyo omuwooza eyategeera ekisa kya katonda yaddayo eka ngamuwewufu
mu mutima gwe era ngasonyiyiddwa. Abo abamalala abegulumiza balitoowazibwa
naye abo abetoowaza baliba waggulu webizibu byensi eno, era balituuzibwa
mukifo ekyomukisa eky'ekitiibwa. Luk 18:10-14
Muleke
abaana abato bajje gyendi temubaziyiza kubanga obwakabaka obwomugulu
bwaabo abalina emitima emyesigwa. Awatali kuba nabwesigwa nga obwa
baana tewaliba ayingira Muggulu Luk 18:15 - 17
Buli
yenna alondawo okukola kitange byayagala ajja kuvumbula oba ddala
bye njigiriza bya Katonda oba mala gayigiriza byange kubwange. Enjigiriza
yange siyange naye y'oyo eyantuma. Yok 7:17, 16
Ensi
esinza mungeri yakizibe kyamaaso, kale kale ko ffe abayudaya tumanyi
kyetusinza era n'obulokozi bwensi buva muffe. Munzikirizze, ekiseera
kijja era kituuse abantu abalisinza Katonda tebagenda kudduka ngabadda
wano newali ngabanonya katonda wasanide okubeera ngabagamba nti
wuno, wuno wano wetusanira okusabira.
Abasinza
abatuufu balisinza Katonda mumwoyo ne mumazima. Katonda Kitaffe
ayagala abo abasaba mungeri eyo. Abantu basanidde okusinza nokutendereza
oba tebasobola amayinja galikikola Yok 4:2 - 24. Luk 19:40
Osanga
mwasomako nti Daudi Kabaka nabasirikale be baali balumwa enjala
nebayingira mu Yeekaalu nebalya omugaati omutukuvu ogwali ogwa ba
kabona ekintu ekyali kigaanibwa mumateeka g'eddiini.
Singa
mwali basomi bamateeka gaba ebbulaniya mwandibadde mukitegeera nti
ku ssabiiti bakabona abakola mu Yeekaalu bonoona olunaku lwa ssabiiti
songa ate tebanenyezebwa. Waliwo ebintu bingi nyo ebyomugaaso ebisinga
amateeka ga Yekaalu.
Singa
mubadde mutegeera amakulu ge kyawandikibwa kino "Nandimaze
gaba n'okusasira okusinga okuwaayo ekiwebwaayo" mwandibadde
temukyanenya batalina musango kubanga omwana w'omuntu ye Mukama
wa ssabbiiti.
Singa
ensolo gyolabirira egudde mukinya kulunaku olwa ssabbiiti tewandikoze
kyonna kyosobola okugigyayo? Obulamu bwammwe tebusinga muwendo?
Temulowooza kukintu kyonna ekyokukola kussabbiiti, mulwa mu Yeekaalu
ngamukola emikolo nobulombolombo, naye lwaki munnenya olwokuwonya
ku lunaku lwamukama. Mulituusa wa okunjogerako bwenkola ekintu.
Mutandike okusala emisango egyensonga.
Ssabbiiti yateekebwawo kulwammwe so silwamme olwa Ssabbiiti
Mat 12:3 -12, Yok 7:23,24.
Nzize
munsi muno abazibe batunule naabo abewaana nti balaba bategere nti
bazibe Yok 9:39.
EMIKISA
Bawereddwa
omukisa abawulira ekigambo kya Katonda nabakigoberera. Luk 11:28,
Mat 24:46
Bwemukola
bwemutyo, munagezebwanga kumuddu, Mukamawe gweyasaanga nga akola
byayagala Mat 24:46, Luk 11:28
Bawereddwa
omukisa abeesiga Mukama kubanga obwakabaka obwomuggulu bwe bwabwe.
Bawereddwa
omukisa abamanyiridde ennaku kubanga balizibwamu amaanyi era balifuna
okwesiima.
Bawereddwa
omukisa abetaaga mubwetoowaze kubanga ensi yonna eriba yaabwe.
Bawereddwa
omukisa abalumwa enjala nenyonta olwobutukirivu kubanga balikkusibwa
era nebajjuzibwa.
Owereddwa
omukisa bwooba nokusaasira kubanga nawe olisaasirwa.
Owereddwa
omukisa bwooba omuyonjo mumutima gwo kubanga oliraba Katonda.
Owereddwa
omukisa gwe aleeta emirimbe kubanga oliyitibwa mwana wa Katonda.
Owereddwa
omukisa gwe anoonya obulokozi kubanga olifuuka mutuuze mubwakabaka
obwomuggulu.
Owereddwa
omukisa bwobonabona nolaba okulumwa olwokukola byenjagala. Sanyuka
era buuka nessanyu kubanga omugabo gwo guliba munene muggulu. Mungeri
eyo babonyabonya abatukuvu abedda. Mat 5: 3 - 12.
Ng'ate
kyamukisa munene nyo eri abo abatandabangako nebakkiriza era nebaba
nokuneesiga. Amaaso gammwe galina omukisa kubanga galaba ebyamazima
namatu gamwe kubanga gawulira ebyamazima. Yok 20:29
Mujje
mmwe abawereddwa omukisa Kitange, musikire obwakabaka obwabategekerwa
okuva ensi lweyakolebwa netekebwa kumusingi. Mat 25:34.
AMAANYI
AGALI MUKUSABA
Naguno
gujwa temusabanga kintu kyonna mulinya lyange. Musabe muliweebwa
mube nessanyu lingi Yok: 16:24
Ogenda
ewamukwano gwo nomugamba nti mpolayo emigaati esatu. Nina abagenyi
abavudde ewala sirina kantu.
Ye
nakuddamu nti tontawanya, ffe twebase nabaana bange, siyinza kukuyamba.
Kankutegeeze newankubadde
nga mukwanogwo oyo tajja kuzuukuka, bwonoyongera okumutawanya ajja kuzukuka akuwe
emigaati gyoyagala.
Genda
mu maaso, saba kijja kukuwebwa, noonya ojja kuzuula, konkona oja
kugulibwaawo kubanga buli asaba aweebwa, anoonya azuula era akonkona
olugi aggulirwaawo. Luk
11:5 - 10.
Mukibuga
ekimu mwaalimu omulamuzi omuzibu nga tatya Katonda era ngatafaayo
kubaliraanwabe. Mukibuga ekyo kyekimu mwalimu namwandu eyagenda
ewomulamuzi ono entakera ngayagala amuyambe atunule munsongaze nomuntu
omulala. Omulamuzi ono teyamufaako okumala ebbanga ddene naye oluvanyuma
yeddamu nagamba nti wadde sitya Katonda, wadde sagala kuyamba naye
namwandu ono kamuyambe kubanga antawanyiza nyo nomusango gwe.
Katonda
talisalirawo bantu be abamukabirira buli kaseera. Mulowooza alibagoba?
kambategeeze nti agenda kubalamula mangu. Ekikulu ekiri mubigambo
bino kyekino: Nze Kristo bwendikomawo ndisangawo abakiriza kunsi
kuno? Luk 18:2 - 8.
Sitegeeza
nti okusaba kwammwe kutekwa kubeera kwalutentezi. Nabantu bensi
basaba bwebatyo ngabalowooza nti bajja kuwulirwa ngabogera ebigambo
ebingi. Temubagegenya ng'abo. Mujukire nti kitammwe amanyi byemwetaaga
nga temunaba nakusaba Mat 6:7 - 8, Isa 56:7.
Nnabbi
Isaya yawandiika nti enyumba yange ejja kuyitibwanga yakusaba Mat
21:13.
Nolwekyo
musabe kitamwe awuliriza okusaba kwammwe era nasasula mulwaatu.
Buli kyonna kyemunasabanga Kitange mulinya lyange ajja kukibawa.
Obulamubwammwe bwebubeera munze nebigambo byange nebibeera mumitima
gyammwe, musabe kyonna kyemwagala kijja kubawebwa Mat 6:6, Mk 11:24
Musabe
bwemuti; Kitaffe ali muggulu ensi zonna zikutendereze, zitegere
nti gwe Katonda weka omutukuvu. Tuwe emmere eyokutubeezawo era otusonyiwe
ebyonoono byaffe nga bwetusonyiwa abo abatwonoona, tuziyize okugenda
mukwonoona era otukume okuva eri omubi.
Kubanga
obuyinza, nekitibwa byonna bibyo emirembe gyonna. Bwekityo bwekiri.
OBUGAGGA
OBULI MUGGULU
Kolera
munno kyewandyagadde ye akukolere. Luk 6:31.
Waliwo
omusajja nagagga eyayambalanga amajolobera era nga obulamu bwe
budibuuda olwebintu ebingi byeyalina.
Mukibuga
kyekimu mwalimu omusajja lunkumpe ngabamuyita Lazaalo eyatuulanga
kuluuggi lwa Nagagga. Yalyanga obukunkumuka obwaavanga kumeeza
ya nagagga ono. Embwa zikireresi zezaali mukwano gye zokka.
Ekiseera
kyatuka Lazaalo naafa natwalibwa bamalayika mumikono gya Ibulayimu.
Ekiseera kitono ne Nagagga naye naafa era nazikibwa.
Mu
geyeena nagagga nayimusa amaasoge mubulumi nalaba Ibulayimu walako
ngali ne Lazaalo amuwambaatidde. Muddoboozi eryomwanguka nawowogana
nti Ibulayimu nyamba. Tuma Lazaalo ajje gyendi. Leka Lazaalo anyike
olunwe mumazzi ampozewoze. Obulumi bwomuliro bundi bubi.
Naye
Ibulayimu naddamu nti jjukira mwana wange mubulamu walina ebintu
ebingi naye nga Lazaalo ali mukubonabona. Kakati ye ali bulungi
ggwe oli mubulumi. Ate kankutegeze nti wakati waffe waliwo olukoonko
olutatukiriza kujja eyo, era naawe toyinza kujja eno gyetuli.
Bweyawulira
ebigambo bino nagamba Ibulayimu nti nkwegayiridde tuma Lazaalo
ewaffe eka eriyo baganda bange bataano abalabule baleme kujja
eno gyendi. Ibulayimu naddamu nti waliyo Musa nebanabbi, bawulire
abo.
Naye
nagagga nagamba nti tumayo omuntu okuva eno yanaasinga okubanyonyola
bennenye. Ibulayimu naddamu nti oba tebayinza kwenenya nga Musa
ne banabbi babategeezeza, tebajja kuwulira nebwetunatuma ava eno
gyetuli okubalabula. Luk 16:19-31.
Tewali
kyoganyulwa bwoyamba oyo gwosuubira okukuyamba. Nebakondo nabo
bawola sente zaabwe ngabakimanyi bulungi nti bajja kusasulwa.
Mbategeeza kakaano nti wa oyo ajja gyoli ngatasubira kukuddizawo
nate. Era osonyiwe newankubadde omuntu ngoyo akulimbyelimbye
bulimbilimbi.
Luk
6:34, 30.
Abaavu
bwebagaba basiinga nyo abagagga abawaayo kubifikiridde. Abaavu
bawaayo kubitono byebalina olwomwoyo ogwo kwagala gwebalina. Mak
12:43, 44.
Ngakizibu
nyo eryaabo abalina omululu gwe sente okuyingira mubwakabaka bwa
Katonda. Kyangu nyo
e__amira okwenyigiriza mukatuli kempiiso okusinga omugagga okuyingira
mu bwakakaba bwa Katonda. Mak 10:24, 25,27.
Temuterekanga
byabugagga muttaka enkuyege nobutalagge mwebiyinza okubyonenera
era ababbi oluusi mwebayinza okubibbira. Naye mutereke ebyobugagga
bwammwe muggulu etali nkuyege nabutalagge,
etali babbi namigozoobano ebiyiinza okubyonoona. Gyotereka
ebyobuggaga byo, eyo omutima gwo gyegubeera. Mat 6:19 - 21.
Abamu
mukola ebingi kubanga mwagala okusiimibwa abantu. Ebyo tebigenda
kusasulwa Kitamwe ali muggulu. Bwemugaba temuba ngabananfunsi
abakuba ebidde mu makkanisa nemunguudo ngabeyogerako. Abo bamaze
okufuna empeera yaabwe. Mat 6: 1 - 2.
Tokkiriza
namukonogwo ogwakkono okumanya ogwaddyo kyegukola. Mugabe mukimpoowoze
ate mukyama era kitamwe ali muggulu alaba mukyaama alibasasula mulwaatu.
Mat 6:3 - 4.
Muyige
okugaba era nammwe muligabirwa ekisukiridde kye mutasubirangako.
Ekigera kyemugerera banamwe namwe kyemunagererwanga. Luk 6:38.
Waliwo
omusajja eyafuna ebyobugagga ebingi. Nalowoza mumutima gwe nti bino
byonna nabiteekawa. Nasalawo okumenya amaterekero geyalina nazimba
amanene agasiingawo. Olwo
nalowooza nti ebintu bye byonna agya kubiteeka omwo atandike
okulya, nokunywa nokusanyuka.
Naye
Katonda namugamba nti musirusiru ggwe tomanyi nti ekiro kyaleero
obulamubwo bujja kukugibwaako. Bwonovaawo ebyo byonna binaaba byaani.
Bwekityo
bwekiri eri abo abalina ebyobugagga ebyensi eno naye nga sibagagga
mu Katonda. Kyamugaso ki okubeera ne bintu byonna ebyomunsi nga
bijja kuletera okufirwa obulamubwo? Luk. 12:16 - 21.
OKUKIRIZA
OKUSIGULA ENSOZI
Okuweebwa
kwammwe kujja kusinziranga ku kukkiriza kwammwe. Mat. 9:29
Bangi
balijja munnaku ezoluvanyuma, okuva mubuli nsonda y'ensi, nebayingira
mubwakabaka obwomuggulu. Naye abo abeyita abatukuvu, abalowoozanga
nti bebalisooka naye ate ngobulamubwabwe temwali kukkiriza, tebaliyingira.
Mat. 8:11 - 12.
Ababiri
bwebakkiririza mukintu, okusaba kwabwe kugenda kuddibwamu kitange
owo muggulu kubanga awabeera ababiri oba abasatu ngabakunganye
mulinya lyange nange mbeerawo. Mat. 18: 19 - 20.
Obubonero
buno bunagendanga naabo abakkiriza. Mulinya lyanga munaagobanga
emizimu, munayogeranga ennimi, emisota oba ebintu ebyobusagwa
tebibakolengako kabi, munateekanga emikono gyamwe kubalwadde nebawoona.
Mk. 16: 17, 18.
Nebwemunabanga
nokukkiriza okutono enyo, munagambanga ensozi nti ziveewo, nezivaawo.
Bwemukiriza nti kino kisoboka ngatemubusabusa buli kyonna kyemunasabanga
kinakolebwanga.
Kyenva
mbagamba nti, buli kyonna kyemunayagalanga mukkirize nti kibawereddwa.
Nga bwemutemberwa omwoyo (Mat. 17:20) ebizibu byemusanga
kunsi bingi binawangulwanga namaanyi agomuggulu, era buli kyonna
kyemunakkirizanga kunsi bwekityo bwekinabanga.
Mat. 18:18.
Temutya
okuva leero naye mukkirize buli kintu kyangu eri oyo akkiriza. Mak.
5:3, 9:23.
OBUGUMIKIRIZA,
OKUSASIRA, NOKUSONYIWA
Bwosonyiwa
akatono, oyagalibwa katono.
Lk 7:47, Lk 7:41, 42
Omuntu
omu yakebera ebitabo bya mikwanogye babiri abamwewolako ensimbi.
omu yamwewolako ebitundu bya zaabu bitano, omulala ebitundu bya
zaabu ataano. Bweyalaba ngatebasobole kumusasula bombi nabasonyiwa.
Mulowooza kubombi ani yasinga okwebaza? Lk 7:41 - 42.
Mungeri
yeemu ekiseera kyatuuka Kabaka omu yatuusa ekiseera ekyokukebera
ebitabo bye ebyensimbi. Omu kubaddu be yaletebwa gyali eyalina
ebbanja ery' ebintu
bya zaabu omutwaalo gumu. Olwokuba kyali kizibu nyo omusajja ono
akusasula sente zino, Kabaka yakozesa eteeka ekaambwe nti owengeri
eno amaka ge gonna galina kuwambibwa, abantu be bafuuke baddu
nebintu bye byonna bitundibwe. Munaku eyekitalo omusajja oyo yagwa
wansi nakabirira Kabaka namugamba nti mukama wange era Kabaka
wange, nkusaba ongumikirizeeko njakusasula byonna.
Kabaka
yawulira enyiike, nasonyiwa omusajja ano namugamba nti genda.
Omusajja byeyali atambula nasanga mukwano gwe eyalina ebbanjalye
elya zaabu ataano. Mukifo kyokusaasira omuntu ono yamukwata namunyiga
emimiro ngabwawogana nti
mpa sente zange.
Mukwanogwe
yafukamira wansi namwegayirira ngabwagamba nti nsasira njakusasula
sente zo zonna. Naye abanja teyawuliriza, namutwala mu kadukulu
bamusibe okutuusa nga asasudde sente zze.
Ekyomukisa
omulungi waliwo abaamulaba ngakola kino nebagenda nebabuulira
Kabaka. Kabaka natumya omusajja ono namugamba nti musajja ggwe
ngooli mubi. Nze nakusonyiye ebbanja eryenkanidde awo kubanga
wa negayiridde naye ggwe tosobodde kusonyiwa muno gwobanja obusente
obutono. Bweyamala okwogera ebyo nagamba basajja be nti mumutwale
mumusibe okutusa lwalisasula ebbanja lyange lyonna.
Bwatyo
Kitange ali mugulu bwalibakola bwemuligaana okusonyiwa aboluganda
okuviira ddala kuntobo ze mitima gyammwe. Mat 18: 23 - 35.
Tolowooza
nti ojja kusonyiwa mirundi musanvu gyokka naye nsanvu emirundi
musanvu. Mubeere nemirembe mweka namweka era nabalabe bamwe. Okuyombagana
buli kaseera kuleeta mitawaana gyokka, nga okugenda mu kooti,
mukadukulu nokusibwa. Mk 18:22, 5:25
Mujjukire
enjogera eno liiso ku liiso, linnyo kulinnyo. Naye kati mbagamba
nti omuntu yenna bwakukubanga kuluba, kyusa nolulala alukube.
Omuntu bwakujangako ekizibaawo kyo, nesaati nayo gimuwe. Omuntu
bwakugambanga nti mperekerako mailo emu olwempaka muwerekereko
mairo bbiri.
Bawe
abo abakusaba. Togaananga kuwuliriza omuntu bwajjanga gy"oli ngalina
kyeyetaaga. Mat 5:38 - 42.
Bwoyimiriranga
mukifo okusaba kikole ngolina omutima ogwagala okusonyiwa nga kitaawo
owomuggulu bwakusonyiwa. Bwotwalanga ekiwebwaayo mukkanisa nojjukira
nti waliwo owoluganda gwolinako ekkoonda kirekaawo ku wolutaali
oddeyo mumale okusonyiwagana. Owoluganda bwakusobyanga, genda gyali
mukyaama omubulire. Bwakuwuliriza ng'omaze okumununula. Mk 11:25,
5:23.
Laba
nga osonyiwa ebikyaamu ebikukoleddwa, obulamu bwo bujja kujjula
obusaasizi nekisa. Mat 6:14
OBULAMU
OBUBALA EBIBALA
Abantu
munabamanyiranga kubibala ebikula mubulamu bwaabwe. Mat 7:16.
Muli
munnyo gwansi. Omunnyo bweguggwaamu ensa guba gukyayinza gutya
okuyitibwa omunnyo? Guba gusigalidde kusulibwa nakulinyirirwa.
Mwali munoze emizabibu kumiti egya maggwa? oba enkomamawanga ku
maggwa? Omuti omulamu teguyinza kuzaala bibala bibi. Era omuti
omuuvundu teguyinza kubala bibala biramu. Bwekityo omuti omulungi
gubala ebibala birungi nomuti omuuvundu gubala ebibala bibi. Buli
muti ogubala ebibala ebibi gutemebwa negufulibwa enku. Abantu
beyisa mumpiisa zaabwe olwebibala ebibavaamu. Mat 5:13, 7:17 -
20.
Omuntu
yasimba omuti ogwenkomamawanga mu nnimiro ye. Namala emyaka esatu
ngalindirira ebibala byaagwo. Naye tewaali nekibala nekimu kyeyafuna.
Kwekulagira omukozi nti aguteme kubanga gumala bbanga lyabwerera
munnimiro. Naye omukozi namudamu namugamba nti, mpaayo omwaka
gumu ngulimirire ngatekako ebijimusa osanga gulibala ebibala.
Bwegulitabala oligutema. Luk. 13:6 - 9.
Obulamu
bwamwe bwebuzaala ebibala, kitange aweebwa ekitiibwa era muba
batume bange abanamaddala. Omuntu omulungi avaamu ebibala birungi
era nomubi avammu ebibala bibi. Yok 15:8, 12:35.
Omulimi
yagenda munnimiro okusiga, bweyaling'asiga ensigo ezimu nezigwa
kumabbali gekkubo ennyonyi nezijja nezizirya. Ensingo ezimu zaagwa
kulwazi awataali ttaka limala. Zamera naye olwokuba tewali ttaka
limala, emirandira tegyagenda wala nezikala. Ensigo ezimu zaagwa
kumagwa, amagwa negazikonvubya. Naye ezimu zaagwa kuttaaka eddungi
era nezibala ebibala, endala emirundi kikumi, endala emirundu
nkaaga ne endala emirundi asatu.
Omuntu
bwawulira ekigambo kya Katonda natakitegera omulabe ajja nabba
ekigambo ekyo; eyo yensigo eyagwa kumabbali gekkubo. Ensigo eyasasana
kulwazi beebo abantu abawulira ekigambo era nebakikiriza naye
nga tebalina mirandira gyammizi. Emitawana nokuyiganyizibwa bwebijja
olwokukiriza Katonda babivaako.
Ensigo
eyasigibwa mumaggwa beebo abantu abawulira ekigambo kya Katonda,
naye olwe misoso gyensi eno nokwagala obugagga bwe biyitirira, ekigambo
kikonvuba mubo nebatazaala.
Ensigo
eyagwa kuttaka eddungi beebo abantu abawulira ekigambo nebategeera
obubaka obukirimu. Obulamu bwaabwe buzaala amakungula amangi agemirundi
kikumi, nkaanga oba asatu kweezo ezasimbibwa. Mat 13: 3,
8: 18 -23.
EMBEERA
YOBULAMU NOKUWONYA OKWOMUBIRI NOMWOYO
Abalamu
tebeetaaga musawo naye abalwadde. Mat 9:12, Hos 6:6
Mutekwa
okutegeera kino, obusasizi kyekintu kyenjagala naye si biwebwayo.
Kubanga sajja kuyita batuukirivu naye abonoonyi benjagala benenye.
Mulowooza abalwadde setaani basibyeko akanyaaga sibebetaaga okusumululwa.
Mat 9:12 - 13.
Kizibu
okugamba nti ebibi byo bisonyiyiddwa oba okugamba nti yimuka ogende?
Kakati nno mukutegera awatali kubusabusa nti omwana womuntu alina
amaanyi kunsi okusonyiwa ebibi. Ngamba omulwadde nti yimuka, sanyuka
ebibibyo bisonyiyiddwa, wegendere. Nga bwokkiriza, okukkirizakwo
kukuwonyeza. Mat 9:5, 6:2, 8:13.
Musumba
wangeriki alina endiga ekikumi, emu nemala emubulako, ataleka kyenda
mumwenda ngazilya nagenda okunoonya eyo abuze. Endiga eyo bwagiraba
tagiteeka ku kibegabega ngomutimagwe gujudde essanyu? Tayita mikwanogye
nebalirwanabe n'abasaba bamusanyukireko kubanga azudde endigaye?
Mbategeeza amazima essanyu eriri muggulu lisinga wala eryoyo owendiga,
singa omuntu yenenya. Ate ani kummwe alina ebintubye ebyomuwendo
nabuzaako kimu ekiro, atakoleza ttaala, kukinoonya?
Bwakizuula
tategeeza mikwano gye nebamusanyukirako. Bwebatyo bamalayika muggulu
bwe basanyuka ngomwonoonyi yenenyeza. Luk 15:4 -10.

robotstxt: allowed

filter: keep


text:
Emizannyo
Diifiiiri akiguddeko
Ali Mivule
April 23rd, 2013
Bwoba omanyi nti oli diifiri wa mupiira nga omupiira ogufuuwa matankane, weegendereze. Mu Indonesia omuzanyi womupiira akubye diifiri namujjamu erinyo lwakugaba penati mungeri yamncoolo. Pieter Rumaropen, yaakubye diifiri Wasit Muhaimin enguumi olwobusungu lwakugaba penati era tiimu ye newangulwa. Wabula ref naye tanywa guteeka, asoose […]
Empaka z’ebikonde
Ali Mivule
April 23rd, 2013
Abesimbyewo kubukulembeze bwomuzanyo gwebikonde,bamaze okukola ebigezo byolulimi nga okulonda tekunabaawo. Mubesimbyewo kubwa sentebe kwekuli Godfrey Nyakana ne Sam Lukanga era nga okulonda kuno kwalamukaaga lwa week eno nga 27th e Lugogo. Ye Gulu Wassajja owa Kololo boxing club nga ono yemutabani womugenzi Ben Ggulu, teyafunye […]


text:
Olugero 113: Pawulo mu Rooma
LABA enjegere ezisibiddwa Pawulo, era laba omuserikale Omuruumi amukuuma. Pawulo musibe mu Rooma. Alindirira Kayisaali Omuruumi ky’anaasalawo okumukola. Nga musibe, abantu bakkirizibwa okumukyalira.
Nga wayiseewo ennaku ssatu okuva Pawulo bwe yatuuka e Rooma, atumya abakulembeze b’Abayudaaya abamu bajje okumulaba. N’ekivaamu, Abayudaaya bangi mu Rooma bajja. Pawulo ababuulira ku Yesu n’obwakabaka bwa Katonda. Abamu bakkiriza ne bafuuka Abakristaayo, naye abalala tebakkiriza.
Pawulo era abuulira abaserikale ab’enjawulo abamukuuma. Emyaka ebbiri gy’amala wano ng’omusibe, Pawulo abuulira buli omu gw’asobola okwogera naye. N’ekivaamu, n’ab’omu maka ga Kayisaali bawulira ku mawulire amalungi ag’Obwakabaka, era abamu ku bo bafuuka Bakristaayo.
Naye omugenyi ono ali ku mmeeza ng’awandiika y’ani? Osobola okumuteeba? Yee, ye Timoseewo. Timoseewo naye yali asibiddwa mu kkomera olw’okubuulira ku Bwakabaka, naye kati asumuluddwa. Era azze wano okuyamba Pawulo. Omanyi Timoseewo ky’awandiika? Ka tulabe.
Ojjukira ebibuga by’e Firipi ne Efeso mu Lugero 110? Pawulo yayamba okutandika ebibiina by’Ekikristaayo mu bibuga ebyo. Kati ng’ali mu kkomera, Pawulo awandiikira Abakristaayo bano amabaluwa. Amabaluwa gano gali mu Baibuli, era gayitibwa Abaefeso ne Abafiripi. Kati Pawulo agamba Timoseewo eby’okuwandiikira mikwano gyabwe Abakristaayo abali mu Firipi.
Abafiripi babadde ba kisa nnyo eri Pawulo. Baamuweereza ekirabo ng’ali wano mu kkomera, n’olwekyo Pawulo abeebaza. Epafuloddito ye yaleeta ekirabo ekyo. Naye yalwala nnyo era katono afe. Kati assuuse era yeetegeka okuddayo eka. Ajja kutwala ebbaluwa eno okuva eri Pawulo ne Timoseewo ng’addayo e Firipi.
Ng’ali mu kkomera Pawulo awandiika ebbaluwa endala bbiri ze tulina mu Baibuli. Emu yagiwandiikira Abakristaayo ab’omu Kkolosaayi. Omanyi bw’eyitibwa? Abakkolosaayi. Endala yagiwandiikira mukwano gwe ow’oku lusegere ayitibwa Firemooni nga naye abeera mu Kkolosaayi. Ebbaluwa eno ekwata ku Onnessimo omuddu wa Firemooni.
Onnessimo yadduka okuva ewa Firemooni n’ajja e Rooma. Onnessimo yasobola okumanya nti Pawulo ali wano mu kkomera. Yajja okumukyalira, era Pawulo yabuulira Onnessimo. Mu kaseera katono Onnessimo naye yafuuka Omukristaayo. Kati Onnessimo munakuwavu olw’okuba yadduka. Kati omanyi Pawulo by’awandiikira Firemooni mu bbaluwa eyo?
Pawulo asaba Firemooni okusonyiwa Onnessimo. ‘Muweerezza gy’oli,’ bw’atyo Pawulo bw’awandiika. ‘Naye kati si muddu wo kyokka. Era muganda wo Omukristaayo omulungi.’ Onnessimo bw’addayo e Kkolosaayi atwala ebbaluwa zino ebbiri, emu eri Abakkolosaayi ate endala eri Firemooni. Tuyinza okuteebereza essanyu Firemooni lye yalina bwe yamanya nti omuddu we afuuse Mukristaayo.
Pawulo bw’awandiikira Abafiripi ne Firemooni, aba alina amawulire amalungi ennyo. ‘Mbaweerezza Timoseewo,’ bw’atyo Pawulo bw’agamba Abafiripi. ‘Naye nange mu kaseera katono nja kubakyalira.’ Era eri Firemooni, awandiika: ‘Ntegekera ekifo aw’okubeera.’
Pawulo bw’asumululwa akyalira baganda be ne bannyina Abakristaayo mu bifo bingi. Naye oluvannyuma Pawulo addamu okusibibwa mu Rooma. Ku luno amanyi nti agenda kuttibwa. N’olwekyo awandiikira Timoseewo n’amusaba okujja amangu. ‘Mbadde mwesigwa eri Katonda,’ bw’atyo Pawulo bw’awandiika, ‘era Katonda ajja kumpa empeera.’ Nga wayiseewo emyaka mitono nga Pawulo amaze okuttibwa, Yerusaalemi kiddamu okuzikirizibwa, ku luno nga kizikirizibwa Abaruumi.
Naye Baibuli erimu ebintu ebirala bingi. Yakuwa Katonda akozesa omutume Yokaana okuwandiika ebitabo ebisembayo mu Baibuli, nga mw’otwalidde n’ekitabo ky’Okubikkulirwa. Ekitabo kino ekya Baibuli kitutegeeza ebikwata ku biseera eby’omu maaso. Kati ka tuyige ebiri mu biseera eby’omu maaso.
Ebikolwa 28:16-31; Abafiripi 1:13; 2:19-30; 4:18-23; Abaebbulaniya 13:23; Firemooni 1-25; Abakkolosaayi 4:7-9; 2 Timoseewo 4:7-9.
Ebibuuzo
- Pawulo abuulira ani ng’ali mu kkomera e Rooma?
- Mu kifaananyi, mugenyi ki oyo ali ku mmeeza, era akola ki?
- Epafuloddito y’ani, era atwala ki ng’addayo e Firipi?
- Lwaki Pawulo awandiika ebbaluwa eri mukwano gwe ow’oku lusegere Firemooni?
- Pawulo akola ki ng’asumuluddwa, naye kiki ekibaawo oluvannyuma?
- Yakuwa akozesa ani okuwandiika ebitabo ebisembayo mu Baibuli, era ekitabo ky’Okubikkulirwa kitutegeeza ki?
Ebibuuzo ebyongerezeddwako
- Soma Ebikolwa 28:16-31 ne Abafiripi 1:13.
Pawulo yakozesa atya ebiseera bye nga bamusibye mu kkomera e Rooma, era okukkiriza kwe okw’amaanyi kwakwata kutya ku kibiina Ekikristaayo? (Bik. 28:23, 30; Baf. 1:14)
- Soma Abafiripi 2:19-30.
Pawulo yasiima atya Timoseewo ne Epafuloddito, era tuyinza tutya okukoppa ekyokulabirako kye? (Baf. 2:20, 22, 25, 29, 30; 1 Kol. 16:18; 1 Bas. 5:12, 13)
- Soma Firemooni 1-25.
Pawulo yasinziira ku ki okukubiriza Firemooni okukola ekituufu, era kino abakadde bayinza kukiyigirako ki? (Fir. 9; 2 Kol. 8:8; Bag. 5:13)
Ebigambo Pawulo bye yayogera mu Firemooni 13, 14 biraga bitya nti yali assa ekitiibwa mu muntu ow’omunda ow’abalala mu kibiina? (1 Kol. 8:7, 13; 10:31-33)
- Soma 2 Timoseewo 4:7-9.
Okufaananako omutume Pawulo, tuyinza tutya okuba abakakafu nti Yakuwa ajja kutuwa empeera singa tusigala nga tuli beesigwa okutuuka ku nkomerero? (Mat. 24:13; Beb. 6:10)


text:
OMUNAALA GW'OMUKUUMI Na. 6 2016 | Okwolesebwa Okulaga Ebiri mu Ggulu
Bayibuli ekuyambe okulaba ebitalabika.
OMUTWE OGULI KUNGULU
Ebibuuzo Ebikwata ku Abo Abali mu Ggulu
Kisoboka okumanya ebifa mu ggulu.
OMUTWE OGULI KUNGULU
Okwolesebwa Okulaga Ebiri mu Ggulu
Ebyawandiikibwa bitubuulira ki ku Yakuwa Katonda, Yesu Kristo, ne bamalayika?
Bye Tuyigira ku Binyonyi
Ebinyonyi tebikoma ku kutulaga amagezi n’amaanyi ga Katonda eyabitonda, naye era ebinyonyi bituyigiriza ebintu ebikulu ebikwata ku bulamu bwaffe.
Lefèvre d’Étaples
—Yayagala Abantu ba Bulijjo Bategeere Ekigambo kya Katonda
Yatuuka atya ku kiruubirirwa kye wadde nga yali ayigganyizibwa?
EBYAFAAYO EBIKWATA KU BULAMU BW'AB'OLUGANDA
Nnayiga Amazima ne Nganywererako
Omuvubuka yafuna akabenje ak’amaanyi, naye yafuna ebyamuleetera okukkiririza mu Katonda.
Biki Bye Tuyiga mu Bayibuli?
Katonda anaddamu essaala zo?
Ebirala Ebyajulizibwako mu Magazini Eyakubibwa mu Kyapa
Katonda Yatonda Sitaani?
Sitaani yava wa? Laba ensonga lwaki Yesu yagamba nti Sitaani “teyanywerera mu mazima.”


text:
Bannadiini bategezezza nga ensonga y’okwongeza ekisanja ky’emyaka gy’omukulembeze w’eggwanga , n’ababaka ba palamentii okuva ku etaano okudda ku musanvu bwesaana okuddizibwa eri bannayuganda beebaba basalawo nga bayita mu kalulu k'ekikungo.
Ssentebe w'olukiiko olugatta enzikiriza ez’enjawulo olwa Inter religious council era Mufuti wa Uganda Sheikh Shaban Ramadhan Mubaje ategezezza nga obuyinza okusalawo ku nsonga nga zino bwebuli mu mikono gy’abannayuganda ssi babaka ba palamenti ab’olubatu.
Bino Mufuti abitegeezezza bannamawulire mu kampala mu kutongoza ebbaluwa y'abasumba egendereddwamu okumanyisa bannayuganda engeri y'okukwatamu ensonga z'ebyobufuzi ezigenda mu maaso.
Posted 18 hours 30 sec ago..
Posted 17 hours 56 min ago..
Posted 17 hours 49 min ago..


text:
Ennyanjula Ze Tuyinza Okukozesa
OMUNAALA GW’OMUKUUMI
Ekibuuzo: Wabaddewo abantu abagezezzaako okusaanyaawo Bayibuli, olowooza singa Bayibuli si Kigambo kya Katonda yandibadde ekyaliwo?
Ekyawandiikibwa: Is 40:8
By’oyinza okwogera: Akatabo kano kalaga engeri Bayibuli gy’ezze ekuumibwamu.
OMUNAALA GW’OMUKUUMI (olupapula olusembayo)
Ekibuuzo: Nnandyagadde okumanya endowooza yo ku kibuuzo kino. [Musomere ekibuuzo ekisooka ku lupapula 16.] Abamu balowooza nti abantu be baagunjaawo amadiini. Abalala balowooza nti Katonda akozesa amadiini okutuyamba okumumanya. Ggwe olowooza otya?
Ekyawandiikibwa: Yak 1:27, obugambo obuli wansi
By’oyinza okwogera: Ekitundu kino kirimu ebirala Bayibuli by’eyogera ku nsonga eno. Nnandyagadde okukomawo tukubaganye ebirowoozo ku ebyo ebiri mu kitundu kino.
AMAWULIRE AMALUNGI OKUVA ERI KATONDA!
Ekibuuzo: Bwe tusoma obunnabbi buno obuli mu Bayibuli tuba ng’abasoma ebyo ebiba mu mpapula z’amawulire. Kiruwa ku bino kye wali owuliddeko oba kye wali olabye?
Ekyawandiikibwa: 2Ti 3:1-5
By’oyinza okwogera: Akatabo kano kalaga nti ebintu ebyo ebiriwo mawulire malungi eri abantu abaagala Katonda. [Mulage essomo 1, akatundu 2.]
TEGEKA ENNYANJULA YO
Kozesa ebyokulabirako ebiri waggulu okutegeka ennyanjula yo.


text:
Month: July 2016
ABA KCCA BASISINKANYE
OKULWANYISA OBUBENJE
Mu kawefube w’okulaba ng’obubenje bukendeera mu ggwanga, aba Uganda Red Cross bakkiridde mu masomero.\r\n\r\nBano, bakakasa nti enkola eno yakuyambako nnyo singa omwana ayogerako ne mukadde we ku nkozesa y’oluguudo.\r\n\r\n
ABAGOBA BA TAXI BASISINKANYE
Abagoba ba taxi bonna mu ggwanga nga bali wamu ne poliisi bategese olukungaana mwebatemedde empenda z’okukendeza obubenje mu ggwanga awamu n’okugonjoola ebizibu ebibaluma.\r\n\r\nOlukungaana luno olutudde ku Sharing hall lwetabiddwamu ebikumi n’ebikumi by’abagoba ba taxi.\r\n\r\n
KABAZIGURUKA MU KKOOTI
Abenganda abalonzi n’emikwano gy’Omubaka wa Nakawa mu palamenti Michael Kabaziguluka bakonkomalidde ku kooti y’amagye e Makindye bw’atalabiseeko mu basibe abaleeteddwa okuwozesebwa olwaleero.\r\n\r\nAbasajja 24 n’omukazi omu bagasimbaganye ne kkooti y’amaggye e Makindye nga nabo bavunaanibwa gwakulya mu nsi lukwe.\r\n\r\n
ETTOFFAALI E BUIKWE
Katikkiro wa Buganda Charles Peter Mayiga olwaleero atalaaze disitulikiti ye Buikwe mu nkola y’ettoffaali.Omusasi waffe Semalemu Ssemakula atambudde naye era k’atuwe ebisingawo.\r\n\r\n
EKKOMO KU MYAKA GYA PULEZIDENTI
Bannakibiina ekiri mu buyinza ki NRM bakubaganye empawa ku ky’okuggyawo ekko ku myaka gy’obwa pulezidenti. Bannakibiina abamu nga bakulembeddwamu omubaka Kyankwanzi baagala ekkomo ku myaka giggyibweo pulezidenti Museveni yeeyongere okufuga ssonga bannakibiina bannaabwe abakulembeddwamu Ssentebe wa NRM e Buikwe bagamba nti kino kyakufiiriza emiti emito akakisa k’okukulembera eggwanga lyabwe. \r\n
NNALULUNGI WA BUGANDA
Minisita ow’ebyenjigiriza ebisookerwako Rosemary Ssenninde Nansubuga yennyamidde olw’abasomesa abalemereddwa okutuukiriza obuvunanyizibwa bwabwe mu kuyigiriza abayizi ebintu eby’enkizo. Bino minister abyogeredde ku mukolo ogw’okulonda omuwala anaakiikirira Kyadondo mu bwannalulungi bw’ebyobulambuzi mu Buganda.\r\n
OKULIMA MUWOGO
Ekitongole ekivunanyizibwa ku nkulaakulana y’abantu mu Bwakabaka bwa Buganda ki Buganda Cultural and Development Foundation (BUCADEF) kibangudde abantu ab’enjawulo ku ennima ya muwogo ey’omulembe, okusobola okwewala obulwadde obutawanya muwogo ensagi zino. Muwogo yanokolwayo ng’ekimu ku birime ebirina okuteekebwako omulaka era nga ne mu mbalirira ya Buganda eya 2016/2017 okulima muwogo
OKULONDA KWA AU
\r\n\r\nDr. Specioza Wandira Kazibwe abadde avuganya ku ky’obwassetenbe w’ Omukago gu African Union awanduse mukuvanganya kuno. Bagenze okuyingira omutendera gw’okulonda ogw’okubiri nga munnayuganda ono yavudde dda mul wokaano olw’ensonga nti banne b’abadde avuganya nabo babadde bamukulembedde mu kalulu kano.\r\nWabula okulonda kusaziddwamu oluvannyuma lw’ababadde abakulembeddemu mu lwokaano luno okuba nga tebasobodde


text:
Kati emyaka giweze kkumi n’etaano bukya bukiiko bwa LC esooka n’ey’okubiri bulondebwa okukulembera ebitundu eby’enjawulo nga bwekirambikibwa mu Ssemateeka wa Uganda.\r\n\r\nWabula abantu ab’enjawulo beemulugunya ku bukulembeze buno obutakyusibwa ekibaviiriddeko okukola emirimu mu ngeri ya gaddibe ngalye nga n’abandi kati baafuukira ddala bafere.\r\n\r\nMu Geesigiika olunaku olwaleero tukukubidde tooki mu bukulembeze buno
Month: May 2016
ABAYISIRAAMU BAAGALA BIFO
Abakulembeze b’abayisiraamu mu ggwanga battukizza okusaba nti nabo baweebwe ku mugaati gw’eggwanga okuyita mu bifo ebikulu eby’obukulembeze.\r\n\r\nPulezidenti Museveni yasemba okulonda ba minisita omwaka oguwedde kyokka nga mu baalondebwa abayisiraamu baali ba lubatu nga n’omu ku baweebwa ate yamamulwaako ekifo lwabutaba na mpappula za buyigirize zimatiza.\r\n\r\nKu luno abayisiraamu bagamba nti basomye
SEJUSA SSI MUNNAMAGGYE
Kkooti enkulu wano mu Kampala ekatyemudde nti Gen. David Sejusa takyali munnamagye wa UPDF.\r\n Ono yekubira endulu mu kkooti ng’ayagala emuwumuzze mu maggye kubanga yali tasasulwa okumala ebbanga, nga tebaamugaba gy’akolera, ssaako n’okumujjako ebyambalo by’amaggye.\r\nKKooti era eragidde nti Sejjusa aliyirirwe obukadde 750 olw’ebbanga ly’amaze nga tasasulwa n’okwetawula mu kkooti.\r\nOmulamuzi Margeret
SSAABASAJJA KABAKA E GOMBE
ENTEEKATEEKA ZA MAY 24TH
Olunaku lw’enkya lwegiwera emyaka ataano bukya Apollo Milton Obote alagira amaggye okulumba olubiri n'ekigendererwa eky'okulumya eyali Kabaka wa Buganda era Pulezidenti wa Uganda eyasookera ddala SSekabaka Muteesa ow’okubiri.\r\n\r\nEnteekateeka zonna ziwedde ng’emikolo gyakubeera ku Lubiri e Mmengo abagenyi okuva mu Gavumenti eyawakati ne Mmengo webagenda okukungaanira okwongera okwejjukanya ku byaaliwo nga
KATIKKIRO AGENZE BWERU
Katikiiro wa Buganda Owek. Charles Peter ng’aliwamu n’olukiiko lwa Buganda Twezimbe basitudde okugenda ku lukalu lwa Bulaaya okulambula abantu ba Ssaabasajja wamu n’okubatusaako obubaka obuva embuga.\r\n\r\nBw’abadde asitula ku kisaawe Entebe , Katikkiro Mayiga ategeezezza nga bwebagenda okutuuza abaami ba Ssaabasajja mu Masaza ag’enjawulo era nga baakusisinkana abantu abawerako mu kawefube
SLOVAKIA EURO 2016
Ngatumaliriza ebikwata ku kibinja ekyokubiiri mukikopo kye mpaka za Bulaaya, olwaleero tukuletedde eggwanga lya Slovakia. Lino limaze emirundi egiwerako nga likiika mu mpaka zino ng’omusasi waffe bw’azudde.\r\n\r\nSlovakia yatandika okusamba omupiira nga 27-08-1939,Slovakia newangula German 2-0. Egwanga lino lyakasamba ekikopo kyensi yona omulundi gumu mumwaka gwa 2010 ate kyo ekikopo kya
FDC BAKUKKULUMA
Bannakibiina ki FDC bekokkodde gavumneti ku by’okukwata era neggula emisango ku yabakwattira bendera mu kulonda okwakagwa nga tebabawadde na mukisa omuntu wabwe okwewozaako.\r\n\r\nDr. kiiza besigye yakwatibwa ku lunaku lwokusatu naggalibwa e moroto.\r\n\r\nOluvanyuma lwokwatibwa kwa Col . Dr. kiiza Besigye natwalibwa mu bitundu bye moroto era naggulibwako omusango gwokulya munsi ye
OLUSIISIRA LW’EBYOBULAMU
Ab’e kanisa ku lutikko e Namirembe bakoze olusiisira lw’ebyobulamu mu kaweefube w’okukuuma abakkiriza n’abatali nga balamu. Ekkanisa etaddewo olusiisira luno okusobola okukebera abantu endwadde ezitali zimu ssaako n’okujjanjaba abo abasangiddwa nga balwadde. Abannaddiini abategese olusiisira luno bavumiridde ababuulizi b’enjiri abagaana abantu okugenda mu malwaliro okujjanjabwa nebabagamba nti essaala zokka zijja
Mama Nnabagereka awomye omutwe mu kawefube ow’okulwanyisa endwadde
Mama Nnabagereka awomye omutwe mu kawefube ow’okulwanyisa endwadde ezitafiiriddwako nnyo nadala wano ku lukalu lw’Africa ejiimu kumikolo egyabadde muggwanga ly’e Rwanda nga etegeeka world Economic forum. Endwadde zino kuliko ebiwuka eby’omulubuto, bilharzias, okuzimba ebigere n’endala. Mu lukungana olukubiddwa mu ggwanga lya Rwanda Mama Nabagereka gy’asinzidde n’ategeeza nga abakulembezze ab’ ennono


text:
Kenzo & Mr. Lee Oh la yeah Oh la eh Eh oh la yeah Eddy Kenzo B2C Soldiers Bamba bamba bamba Oh la yeah Eh B2C Soldiers Oh la eh Bamba bamba bamba Oh la yeah Eddy Kenzo naye soldier Oh la yeah Julio Girl you’re mine Nkutaddeko akapande eh Bw’oba mmundu baby nze afande Girl you’re mine Nkutaddeko akapande eh Bw’oba mmundu baby nze afande Bobby Tonnyumiza bya kileera Kamutwale gyebagalima tulye amapeera Saagala wolokoso Ebyo nno bya kileera Sembera kalyonso near tuzine amateera Anyway Rantantanta Me I say…Read More
Category: AFRO-BEAT
Anti Kale Lyrics – Spice Diana
Ian Pro pon the beats Spice Diana Bano batemu butemu Tebawuliriza tuli ku kizibu Aaah anti kale (Anti kale) N’ekyo kiggwa kale (Kiggwa kale) Kantu katono kakutemya embale Nkibuuse kale (Anti kale) Aaah anti kale (Anti kale) N’ekyo kiggwa kale (Kiggwa kale) Kantu katono kakutemya embale Nkibuuse kale (Anti kale) Bano mbabuuse gyoliva ne gy’oligenda beebamu Ebirooto byabwe n’ebikolwa by’ebimu Tebawena ah Nga balumya ho! Batugumya mitima basibisa byayi Mbu batufaako kumbe basiba kawaani Bakola by’amajaani basaba sukaali Mbu beeyita b’askari (Burn) Tebalina kisa batunyiga ng’ennyaanya Ne gw’osinga agamba kimu…Read More
Yele Lyrics – Eddy Kenzo
Oh Yele mufirika Oh Yele mumerika Oh Yele muyindiya Number one Yele ah Yele oh Yele ah Yeah Yeah Yeah eh Yele wakankubidde Yele okawaŋŋamudde Yele ofumba biyidde Yele ggwe akulembedde Yele (Yele) Yele (Yele) Njagala omanye babe Lwonna ggwe lw’oyitako ewange Onnemya otulo nange Nga ntawuka mu kisenge Nga nkunoonya Nv’eno nzira eno Yeah Nkwemaliddeko Nkusuubiramu nnyo eh eeh Nkumiising-a Nkumissing-a nga munnyo mu nva Yele Eeeh Eeeh Oh girl enkya no Sema now that you love me girl Oh yeah this is crazy Kuba laavu enkutte mpunze Yele…Read More
Tikkula Lyrics – Rema
Heh! Crouch Nsumuulula Hee Aah Tikkula Nsumuulula Byonna ebyansiba obwedda Ssisiitira nnyiganyiga uh Tikkula Nsumuulula Byonna ebyansiba obwedda Ssisiitira nnyiganyiga Hee, Aah Darling nkumaakinze N’ebyange mbiseetinze Oli wa njawulo ku bitonde ebirala Omukwano nguwoominze Neetimbye ebimuli nzenna Jangu eno omasaaginge Nkutunuulira nkutya darling wange Ky’ova olaba nga nemoola Tontwaala ng’owamaalo oh Akaviiri ke kapya Kikwano kyange Oba nze alaba nzekka Nzuukuse bwe mba nfreezinze eh Aah mukwano nina obudde Ndi mu mood ndowooza ggwe Ntikkula naawe, aah Oluusi neebuuza Mu balungi b’olabye mu nsi Ddala nze ani gwe weekwata? Mbadde…Read More
Superman By Ykee Benda Lyrics
Intro Girl I’m hallucinating for your loving I’m breaking Sometime girl, we will be relating Letting eh eh Girl I’m hallucinating for your loving I’m breaking Sometime girl, we will be relating Letting eh eh aaah ah Chorus Let me be your superman, let me be your master planner Girl tonight I’m in your corner, corner aaah ah Let me be your superman, let me be your master planner Girl tonight I’m in your corner, corner aaah ah Verse I Omulungi, baby bambi tondeka nze baby lonely Agawalayi, mu mutima…Read More


text:
EBIKWATAGANA N’EBIRI KUNGULU | KATONDA ALINA NDOWOOZA KI KU NTALO?
Endowooza Katonda gye Yalina ku Ntalo mu Biseera by’Edda
Abantu ba Katonda Abayisirayiri baali banyigirizibwa nnyo. Baasabanga Katonda abayambe, naye waayitawo ekiseera nga tannabaanukula. Misiri, eggwanga kirimaanyi mu kiseera ekyo, lye lyali linyigiriza abantu ba Katonda. (Okuva 1:13, 14) Abayisirayiri baamala emyaka mingi nga balindirira Katonda abanunule okuva mu mukono gw’Abamisiri, era ekiseera kyatuuka n’abaako ky’akolawo. (Okuva 3:7-10) Bayibuli eraga nti Katonda kennyini ye yalwanyisa Abamisiri. Yaleetera Abamisiri ebibonyoobonyo bingi, era oluvannyuma n’atta kabaka waabwe n’eggye lye mu Nnyanja Emmyufu. (Zabbuli 136:15) Ng’omulwanyi “omuzira,” Yakuwa Katonda yalwanirira abantu be.
Eky’okuba nti Katonda yalwanyisa Abamisiri kiraga nti waliwo entalo Katonda ze yakkirizanga mu biseera eby’edda. Waliwo n’emirundi emirala Katonda lwe yakkiriza Abayisirayiri okulwanyisa abalabe baabwe. Ng’ekyokulabirako, yabalagira okulwanyisa Abakanani, abaali ababi ennyo. (Ekyamateeka 9:5; 20:17, 18) Ate era Katonda yakkiriza Kabaka Dawudi owa Isirayiri okulwanyisa Abafirisuuti abaali banyigiriza Abayisirayiri. Katonda yabuulira Dawudi obukodyo obw’okukozesa asobole okubawangula.
Ebyokulabirako ebyo ebisangibwa mu Bayibuli biraga nti Abayisirayiri bwe baalumbibwanga eggwanga eddala eryali lisobola okubaleetera okukola ebintu ebibi, Katonda yabakkirizanga okulirwanyisa basobole okukuumibwa n’okusigala nga bamusinza mu ngeri entuufu. Naye weetegereze ensonga ssatu enkulu ezikwata ku ntalo Katonda ze yakkirizanga.
KATONDA YE YASALANGAWO BAANI ABANAALWANA OLUTALO. Lumu, Katonda yagamba Abayisirayiri nti: “Temulyetaaga kulwana mu lutalo luno.” Tebaali ba kulwana kubanga Katonda ye yali agenda okubalwanirira. (2 Ebyomumirembe 20:17; 32:7, 8) Ekyo yakikola emirundi mingi gamba nga ku mulundi lwe yabanunula okuva e Misiri. Kyokka, emirundi emirala Katonda yakkiriza Abayisirayiri okulwana entalo gamba ng’ezo ezaabasobozesa okuwamba ensi ensuubize n’okugikuuma.
—Ekyamateeka 7:1, 2; Yoswa 10:40.
KATONDA YE YASALANGAWO EKISEERA EKY’OKULWANIRAMU. Abaweereza ba Katonda baalinanga okulinda ekiseera ekituufu Katonda ky’alonze okulwanyisa abalabe baabwe. Teebaalinanga kulwana, okuggyako ng’ekiseera ekyo kituuse. Bwe baalwananga ng’ekiseera tekinnatuuka, Katonda teyabawagiranga, era bwe baalwananga olutalo nga Katonda tabakkirizza, tebaawangulanga. *
KATONDA TAYAGALA BANTU KUFA, KA BABE BABI. Yakuwa Katonda ye nsibuko y’obulamu era ye yatonda abantu bonna. (Zabbuli 36:9) N’olwekyo, tayagala bantu kufa. Eky’ennaku, waliwo abantu ababi abaagala okubonyaabonya abalala oba okubatta. (Zabbuli 37:12, 14) Okusobola okukomya ebintu ebibi abantu ng’abo bye bakola, oluusi Katonda yalagiranga abantu be okubalwanyisa. Ate era, emyaka gyonna Abayisirayiri gye baamala nga balwana entalo ng’ezo, Katonda yabanga musaasizi era yalwangawo okusunguwalira abo abaabanga abalabe b’Abayisirayiri. (Zabbuli 86:15) Ng’ekyokulabirako, Abayisirayiri bwe baabanga tebannalwanyisa kibuga, Katonda yabalagiranga okusooka ‘okulangirira emirembe,’ eri abantu b’omu kibuga ekyo. Abantu abo bwe baalekanga ebikolwa byabwe ebibi, tebattibwanga. (Ekyamateeka 20:10-13) Mu ngeri eyo, Katonda yakiraga nti ‘tasanyukira kufa kwa mubi: wabula omubi akyuke ave mu kkubo lye abeere omulamu.’
—Ezeekyeri 33:11, 14-16. *
N’olwekyo, entalo Katonda ze yakkirizanga zaabanga za kumalawo okunyigirizibwa n’ebikolwa ebibi. Kyokka, Katonda ye yasalangawo ekiseera entalo ezo we zaabeererangawo na baani abaazirwananga, so si bantu. Naye, entalo Katonda ze yalwananga zaabanga za kuyiwa buyiyi musaayi? Nedda. Katonda akyawa ebikolwa eby’obukambwe. (Zabbuli 11:5) Yesu Kristo, Omwna wa Katonda, we yabeerera wano ku nsi mu kyasa ekyasooka endowooza ya Katonda ku ntalo yali ekyuse?
^ lup. 7 Ng’ekyokulabirako, Abayisirayiri bwe baagenda okulwanyisa Abamaleki n’Abakanani nga Katonda tabalagidde, baawangulwa. (Okubala 14:41-45) Nga wayiseewo emyaka mingi, Kabaka Yosiya eyali omwesigwa yalwana olutalo nga Katonda tamulagidde, era teyalutonda.
^ lup. 8 Abayisirayiri bwe baali bagenda okulwanyisa Abakanani, tebaasooka kulangirira mirembe gye bali. Lwaki? Kubanga Abakanani baali baaweebwa emyaka 400 okuleka ebikolwa byabwe ebibi. Kyokka, ekiseera Abayisirayiri we baatandikira okubalwanyisa, Abakanani baali beeyongedde bweyongezi okuba ababi. (Olubereberye 15:13-16) N’olw’ensonga eyo, Abakanani baali baakusaanyizibwawo. Kyokka, Abakanani abaaleka ebikolwa byabwe ebibi tebaazikirizibwa.


text:
Kiba Kituufu Abakristaayo Okukozesa Enkola Ezigema Okuzaala?
Bayibuli ky’egamba
Yesu talagirangako bagoberezi be kuzaala baana oba obutazaala baana. Era tewali n’omu ku bayigirizwa ba Yesu eyawaako ekiragiro ng’ekyo. Bayibuli terina w’eyogerera butereevu ku nkola ezigema okuzaala. N’olwekyo, mu nsonga eyo, tusaanide okukolera ku musingi oguli mu Abaruumi 14:12 awagamba nti: “
Buli omu ku ffe alyennyonnyolako ku lulwe mu maaso ga Katonda.”
Omwami n’omukyala be balina okwesalirawo ku lwabwe obanga banaazaala abaana oba nedda. Era basobola okusalawo baana bameka be banaazaala na ddi lwe banaabazaala. Singa omusajja n’omukazi basalawo okukozesa enkola egema okuzaala etezingiramu kuggyamu lubuto, ekyo kiri eri bo. Tewali n’omu asaanidde kubasalira musango.—Abaruumi 14:4, 10-13.


text: 29 Abafirisuuti+ baakuŋŋaanyiza amagye gaabwe gonna mu Afeki, ng’Abayisirayiri basiisidde okumpi n’oluzzi mu Yezuleeri.+2 Abafuzi b’Abafirisuuti baali bayitawo n’abasirikale baabwe nga bali mu bibinja eby’ekikumi ekikumi n’olukumi olukumi, era Dawudi n’abasajja be baali mabega ne Akisi.+3 Naye abaami b’Abafirisuuti ne bagamba nti: “Abebbulaniya bano bakola ki wano?” Akisi n’addamu abaami b’Abafirisuuti nti: “Ono ye Dawudi omuweereza wa Sawulo kabaka wa Isirayiri, abadde nange okumala omwaka gumu n’okusingawo.+ Sirina kibi kyonna kye nnali mmulabyemu okuva ku lunaku lwe yaddukira gye ndi n’okutuusa leero?”4 Naye abaami b’Abafirisuuti ne bamusunguwalira, ne bamugamba nti: “Gamba omusajja oyo addeyo+ mu kitundu kye wamuwa. Tomukkiriza kugenda naffe mu lutalo, aleme kutwefuulira nga tuli mu lutalo.+ Omusajja oyo anaakola ki okusobola okuganja eri mukama we? Ekinaamuleetera okuganja si kwe kutta abasajja baffe?5 Oyo si ye Dawudi gwe baayimbira nga bwe bazina, nga bagamba nti:‘Sawulo asse enkumi,Ne Dawudi asse emitwalo’?”+6 Awo Akisi+ n’ayita Dawudi n’amugamba nti: “Nga Yakuwa bw’ali omulamu, oli mwesimbu, era mbadde njagala ogende nange mu lutalo n’eggye lyange,+ kubanga sikulabangamu kibi kyonna okuva ku lunaku lwe wajja gye ndi okutuusa leero.+ Naye abaami b’Abafirisuuti tebakwesiga.+7 Kale ddayo mirembe, era tokola kintu kyonna kunyiiza bafuzi b’Abafirisuuti.”8 Kyokka, Dawudi n’agamba Akisi nti: “Naye lwaki, nkoze ki? Kibi ki ky’olabye mu muweereza wo okuva ku lunaku lwe nnajja gy’oli okutuusa leero? Lwaki sigenda naawe ne nnwanyisa abalabe ba mukama wange kabaka?”9 Awo Akisi n’addamu Dawudi nti: “Gye ndi obadde mulungi, ng’olinga malayika wa Katonda.+ Naye abaami b’Abafirisuuti baŋŋambye nti, ‘Tomukkiriza kugenda naffe mu lutalo.’10 Kale keera ku makya awamu n’abaweereza ba mukama wo abajja naawe; mugolokoke mugende ku makya nga bwakatangaala.”11 Awo Dawudi n’abasajja be ne bagolokoka ku makya ne baddayo mu nsi y’Abafirisuuti, ate bo Abafirisuuti ne bagenda e Yezuleeri.+


text: 25 Isirayiri bwe yali mu Sitimu,+ abantu ne batandika okwenda ku bawala ba Mowaabu.+2 Abakazi baayita abantu ku ssaddaaka za bakatonda baabwe,+ era abantu ne balya ku ssaddaaka, ne bavunnamira ne bakatonda baabwe.+3 Bw’atyo Isirayiri ne yeetaba mu kusinza Bbaali ow’e Pyoli;+ Yakuwa n’asunguwalira Isirayiri.4 Yakuwa n’agamba Musa nti: “Twala abo bonna abakulembeddemu abantu bano obawanike mu maaso ga Yakuwa emisana ttuku,* obusungu bwa Yakuwa buve ku Isirayiri.”5 Musa n’agamba abalamuzi ba Isirayiri+ nti: “Buli omu ku mmwe atte abasajja be abeetabye mu kusinza Bbaali ow’e Pyoli.”+6 Awo mu kiseera ekyo omu ku Bayisirayiri n’aleeta mu baganda be omukazi Omumidiyaani+ nga Musa n’ekibiina kyonna eky’Abayisirayiri balaba, bwe baali nga bakaabira ku mulyango gwa weema ey’okusisinkaniramu.7 Fenekaasi+ mutabani wa Eriyazaali mutabani wa Alooni kabona bwe yakiraba, amangu ago n’asituka n’ava mu kibiina n’akwata effumu mu mukono gwe,8 n’agoberera omusajja Omuyisirayiri mu weema, n’abafumita bombi, omusajja Omuyisirayiri, n’omukazi mu bitundu bye eby’ekyama. Awo ekirwadde ekyali kibaluseewo mu Bayisirayiri ne kikomezebwa.+9 Abo abaafa ekirwadde baali 24,000.+10 Awo Yakuwa n’agamba Musa nti:11 “Fenekaasi+ mutabani wa Eriyazaali mutabani wa Alooni kabona aggye obusungu bwange ku bantu ba Isirayiri olw’okuba tagumiikirizza mu bo butali bwesigwa gye ndi.+ Kyenvudde sisaanyaawo Bayisirayiri, wadde nga njagala okunneemalirako.+12 Olw’ensonga eyo mugambe nti, ‘nkola naye endagaano ey’emirembe.13 Ejja kuba ndagaano ey’obwakabona obw’olubeerera eri ye n’eri ezzadde lye eririmuddirira,+ olw’okuba tagumiikirizza butali bwesigwa eri Katonda we,+ n’atangirira abantu ba Isirayiri.’”14 Omusajja Omuyisirayiri eyattibwa awamu n’omukazi Omumidiyaani yali ayitibwa Zimuli, mutabani wa Salu, era yali mwami mu emu ku nnyumba za bakitaabwe b’Abasimiyoni.15 Ate omukazi Omumidiyaani eyattibwa yali ayitibwa Kozebi, muwala wa Zuuli;+ Zuuli yali mukulu wa kika kya kitaawe mu Midiyaani.+16 Oluvannyuma Yakuwa n’agamba Musa nti:17 “Mukijjanye Abamidiyaani era mubatte,+18 kubanga baabaleetera emitawaana nga babasendasenda mu ngeri ey’olukujjukujju, ne babaleetera okwonoona ku bikwata ku Pyoli.+ Era baabasendasenda okwonoona nga bayitira mu Kozebi, muwala w’omwami Omumidiyaani, mwannyinaabwe eyattibwa+ ku lunaku ekirwadde lwe kyabajjira olw’ebyo ebikwata ku Pyoli.”+


text:
“Muliba Bajulirwa Bange”
“[Yesu] n’abagamba nti: ‘. . . Muliba bajulirwa bange . . . okutuuka mu bitundu by’ensi ebisingayo okuba ewala.’”
1, 2. (a) Ani ‘mujulirwa omwesigwa era ow’amazima’? (b) Erinnya Yesu litegeeza ki, era Omwana wa Katonda yatuukana atya n’erinnya eryo?
BWE yali awozesebwa, Yesu yagamba Piraato, gavana Omuruumi owa Yuda, nti: “Nze nnazaalirwa ekyo era nnajja ku nsi okutegeeza amazima.” (Soma Yokaana 18:33-37.) Nga wayiseewo emyaka mingi, omutume Pawulo yayogera ku buvumu Yesu bwe yayoleka ku olwo n’agamba nti, ‘yawa obujulirwa mu lujjudde eri Pontiyo Piraato.’ (1 Tim. 6:13) Tuli mu nsi efugibwa Sitaani era ejjudde abantu abakambwe. N’olwekyo, okusobola okuwa obujulirwa, kitwetaagisa okuba abavumu nga Yesu ‘omujulirwa omwesigwa era ow’amazima.’
2 Okuva bwe kiri nti Yesu yali Muyudaaya, yali mujulirwa wa Yakuwa okuviira ddala mu buto bwe. (Is. 43:10) Mu butuufu, Yesu ye mujulirwa wa Yakuwa eyasingayo okuweesa erinnya lya Katonda ekitiibwa. Yesu yatwala erinnya Katonda lye yamuwa nga kkulu nnyo. Yesu bwe yali tannazaalibwa, malayika yagamba Yusufu nti: “[Maliyamu] ajja kuzaala omwana ow’obulenzi era ojja kumutuuma erinnya Yesu, kubanga alirokola abantu be okuva mu bibi byabwe.” (Mat. 1:20, 21) Abeekenneenya Bayibuli bangi bagamba nti erinnya Yesu liva mu linnya ery’Olwebbulaniya Yeshua, eritegeeza “Yakuwa Bwe Bulokozi.” Ng’atuukana n’amakulu g’erinnya lye, Yesu yayamba Abayudaaya, “endiga ez’ennyumba ya Isiraeri ezaabula,” okwenenya ebibi byabwe basobole okuddamu okusiimibwa mu maaso ga Yakuwa. (Mat. 10:6; 15:24; Luk. 19:10) Yabuulira n’obunyiikivu ebikwata ku Bwakabaka bwa Katonda. Omuwandiisi w’Enjiri Makko yagamba nti: “Yesu n’agenda e Ggaliraaya ng’abuulira amawulire amalungi agakwata ku Katonda, ng’agamba nti: ‘Ekiseera ekigereke kituuse, era obwakabaka bwa Katonda busembedde. Mwenenye era mukkirize amawulire amalungi.’” (Mak. 1:14, 15) Ate era Yesu yayoleka obuvumu ng’anenya abakulembeze b’eddiini y’Ekiyudaaya, era ekyo kye kimu ku bintu ebyabaleetera okumutta.
‘EBINTU BYA KATONDA EBY’EKITALO’
3. Kiki ekyaliwo ku lunaku olw’okusatu oluvannyuma lwa Yesu okuttibwa?
3 Nga wayise ennaku ssatu oluvannyuma lwa Yesu okuttibwa, waliwo ekintu ekyewuunyisa ekyaliwo. Yakuwa yamuzuukiza ng’alina omubiri ogw’omwoyo, so si ogw’ennyama. (1 Peet. 3:18) Okusobola okuyamba abayigirizwa be okukiraba nti yali azuukidde, Mukama waffe Yesu, yabalabikira mu mubiri ogw’ennyama. Ku lunaku lwennyini lwe yazuukira, yalabikira abayigirizwa be abatali bamu emirundi ng’etaano.
4. Kiki ekyaliwo Yesu bwe yalabikira abayigirizwa be, era buvunaanyizibwa ki bwe yabakwasa?
4 Ku mulundi ogw’okutaano, Yesu yalabikira abatume be n’abayigirizwa be abalala abaaliko we bakuŋŋaanidde. Yabayamba okwongera okutegeera Ebyawandiikibwa. Bayibuli egamba nti: “N’abikkula amagezi gaabwe basobole okutegeera amakulu g’Ebyawandiikibwa.” Bwe kityo, baasobola okutegeera nti okufa kwa Yesu n’okuzuukira kwe byali byayogerwako dda mu Byawandiikibwa. Ku nkomerero y’olukuŋŋaana olwo olwali olukulu ennyo, Yesu yategeeza abayigirizwa be obuvunaanyizibwa bwe baalina. Yabagamba nti “mu linnya lye, obubaka obw’okwenenya okusonyiyibwa ebibi bwandibuuliddwa mu mawanga gonna,” okutandikira mu Yerusaalemi. Yagattako nti: “Mujja kuba bajulirwa b’ebintu ebyo.”
5, 6. (a) Lwaki Yesu yagamba abayigirizwa be nti: “Muliba bajulirwa bange”? (b) Kintu ki ekirala abayigirizwa ba Yesu kye baalina okutandika okubuulira abalala?
5 Nga wayise ennaku 40, Yesu bwe yalabikira abatume be omulundi ogusembayo, yagamba nti: “Muliba bajulirwa bange mu Yerusaalemi, mu Buyudaaya mwonna, mu Samaliya, n’okutuuka mu bitundu by’ensi ebisingayo okuba ewala.” (Bik. 1:8) Ekiragiro ekyo abatume bateekwa okuba nga baakitegeera bulungi. Lwaki Yesu yagamba nti: “Muliba bajulirwa bange,” so si ba Yakuwa? Okuva bwe kiri nti be yali ayogera nabo baali Baisiraeri, Yesu yali teyeetaaga kubagamba kuba bajulirwa ba Yakuwa. Ekyo kiri kityo, kubanga buli Muisiraeri yabanga mujulirwa wa Yakuwa.
6 Kati abayigirizwa ba Yesu baali balina okutandika okumanyisa abantu ku kintu ekirala ekikwata ku kigendererwa kya Yakuwa, era ng’ekintu ekyo kisingira wala okununulibwa kw’Abaisiraeri okuva mu buddu e Misiri n’oluvannyuma okuva mu buwambe e Babulooni. Yesu bwe yafa era n’azuukira, kyasobozesa abantu okuba n’essuubi ery’okusumululwa okuva mu buddu obusingirayo ddala okuba obw’amaanyi, nga buno bwe buddu bw’ekibi n’okufa. Ku lunaku lwa Pentekooti 33 E.E., abayigirizwa ba Yesu abaali bafukiddwako amafuta baategeeza abantu “ku bintu bya Katonda eby’ekitalo.” Bangi ku bantu abaawulira ku bintu ebyo beenenya ebibi byabwe era ne batandika okukkiririza mu ssaddaaka ya Yesu. Yesu, eyali azzeeyo mu ggulu, kati Yakuwa yali amuwadde obuyinza obusingawo era ng’amukozesa okununula enkumi n’enkumi z’abantu ku nsi.
“EKINUNULO KU LW’ABANGI”
7. Ebyo ebyaliwo ku lunaku lwa Pentekooti 33 E.E. byalaga ki?
7 Ebyo ebyaliwo ku lunaku lwa Pentekooti 33 E.E. byalaga nti Yakuwa yali akkirizza omuwendo gwa ssaddaaka ya Yesu etuukiridde okuba ekinunulo olw’ebibi by’abantu. (Beb. 9:11, 12, 24) Nga Yesu bwe yagamba, teyajja “kuweerezebwa wabula okuweereza n’okuwaayo obulamu bwe ng’ekinunulo ku lw’abangi.” (Mat. 20:28) Mu ‘bangi’ abo abandiganyuddwa mu kinunulo kya Yesu, mwandibaddemu Abayudaaya n’abatali Bayudaaya. Ekyo kiri kityo kubanga Katonda ayagala “abantu aba buli ngeri okulokolebwa,” era ekinunulo kya Yesu ‘kiggyawo ebibi by’ens!’
8. Abayigirizwa ba Yesu baawa obujulirwa kwenkana wa, era ekyo baasobola batya okukikola?
8 Abayigirizwa ba Yesu abo abaasooka baasobola okwoleka obuvumu nga bawa obujulirwa obumukwatako? Yee, naye ekyo tebaakikola mu maanyi gaabwe. Omwoyo gwa Yakuwa omutukuvu gwe gwabasobozesa okweyongera okuwa obujulirwa. (Soma Ebikolwa 5:30-32.) Oluvannyuma lw’emyaka nga 27 okuva ku lunaku lwa Pentekooti 33 E.E., kyali kisobola okugambibwa nti ‘obubaka obw’amazima obw’amawulire amalungi’ bwali butuuse mu Bayudaaya ne mu b’amawanga “mu bitonde byonna ebiri wansi w’eggulu.”
9. Nga bwe kyalagulwa, kiki ekyatuuka ku kibiina Ekikristaayo?
9 Eky’ennaku kiri nti ekiseera bwe kyagenda kiyitawo, wajjawo obwakyewaggula mu kibiina Ekikristaayo. (Bik. 20:29, 30; 2 Peet. 2:2, 3; Yud. 3, 4) Nga Yesu bwe yagamba, obwakyewaggula obwo, obwaleetebwawo “omubi,” Sitaani, bwandigenze bweyongera ne bubuutikira Obukristaayo obw’amazima okutuukira ddala ku mafundikira g’enteekateeka ey’ebintu. (Mat. 13:37-43) Awo, Yakuwa yandituuzizza Yesu ku ntebe y’Obwakabaka. Ekyo kyaliwo mu Okitobba 1914, era eyo ye yali entandikwa ‘y’ennaku ez’oluvannyuma’ ez’enteekateeka y’ensi ya Sitaani.
10. (a) Kiseera ki Abakristaayo abaafukibwako amafuta ab’omu kiseera kyaffe kye baayogerako ng’ekyabulayo ebbanga? (b) Kiki ekyaliwo mu Okitobba 1914, era ekyo kyeyolese kitya?
10 Abakristaayo abaafukibwako amafuta ab’omu kiseera kyaffe baali baakiraga dda nti waliwo ekintu eky’enjawulo ekyandibaddewo mu Okitobba 1914. Ekyo baakyogera nga basinziira ku bunnabbi bwa Danyeri obukwata ku muti omunene ogwatemebwa era ne guddamu okumera oluvannyuma ‘lw’ebiseera omusanvu.’ (Dan. 4:16) Mu bunnabbi obukwata ku kubeerawo kwe ‘n’amafundikira g’enteekateeka eno ey’ebintu,’ ebiseera ebyo omusanvu, Yesu yabiyita “ebiseera ebigereke eby’amawanga.” Ebyo ebibaddewo mu nsi okuva mu 1914 biraga kaati nti Yesu kati Kabaka. (Mat. 24:3, 7, 14; Luk. 21:24) Okuva mu mwaka ogwo, mu “bintu bya Katonda eby’ekitalo” ebibadde bibuulirwa mwe muli n’eky’okuba nti Yakuwa yatuuza Yesu ku ntebe y’Obwakabaka mu 1914.
11, 12. (a) Kiki ekyaliwo mu 1919? (b) Kintu ki ekyeyoleka okuva mu 1935? (Laba ekifaananyi ku lupapula 28.)
11 Oluvannyuma lw’okufuuka Kabaka, Yesu Kristo, yatandika okununula abagoberezi be abaafukibwako amafuta okuva mu “Babulooni Ekinene.” (Kub. 18:2, 4) Mu 1919, Ssematalo I nga yaakaggwa, abaafukibwako amafuta baafuna eddembe erisingawo okuwa obujulirwa mu nsi yonna. Baawa obujulirwa obukwata ku kinunulo ne ku mawulire amalungi ag’Obwakabaka bwa Katonda. Abakristaayo abaafukibwako amafuta baakozesa eddembe eryo okuwa obujulirwa, era ekyo kyasobozesa abaafukibwako amafuta abalala okukuŋŋaanyizibwa.
12 Okuva mu 1935, kyeyoleka lwatu nti Kristo yali atandise okukuŋŋaanya ‘ab’endiga endala,’ abandifuuse “ekibiina ekinene” eky’abantu okuva mu mawanga gonna. Nga bakolera wamu n’Abakristaayo abaafukibwako amafuta, ab’ekibiina ekinene nabo bakoppa ekyokulabirako kya Yesu nga babuulira mu lujjudde nti obulokozi bwabwe buva eri Katonda ne Kristo. Ab’ekibiina ekinene bakimanyi nti bwe beeyongera okukola omulimu ogw’okuwa obujulirwa era ne beeyongera okukkiririza mu kinunulo kya Kristo, bajja kufuna enkizo ey’ekitalo okuwonawo mu “kibonyoobonyo ekinene,” ng’ensi ya Sitaani ezikirizibwa.
‘FUNA OBUVUMU OSOBOLE OKUBUULIRA AMAWULIRE AMALUNGI’
13. Ng’Abajulirwa ba Yakuwa, kiki kye tusaanidde okuba abamalirivu okukola, era tuyinza tutya okukoppa Abakristaayo abaaliwo mu kyasa ekyasooka?
13 Ffenna tusaanidde okweyongera okuwa obujulirwa ku ‘bintu eby’ekitalo’ Yakuwa Katonda by’akoze ne ku bisuubizo bye eby’omu biseera eby’omu maaso. Kyo kituufu nti oluusi omulimu gw’okuwa obujulirwa teguba mwangu. Bangi ku bakkiriza bannaffe babuulira mu bitundu omuli abantu abataagala kuwuliriza, ababavuma, oba ababayigganya. Singa twesanga mu mbeera ng’eyo, tusaanidde okukola ekyo omutume Pawulo ne banne kye baakola. Pawulo yagamba nti: “Twafuna obuvumu okuva eri Katonda waffe ne tubabuulira amawulire ga Katonda amalungi mu kufuba okw’amaanyi ennyo.” (1 Bas. 2:2) N’olwekyo, tetusaanidde kulekulira. Nga bwe tulindirira enteekateeka ya Sitaani okuzikirizibwa, ka tube bamalirivu okutuukiriza ekyo kye tweyama nga twewaayo eri Katonda. (Is. 6:11) Kyokka, ekyo tetusobola kukikola mu maanyi gaffe. Okufaananako Abakristaayo abaaliwo mu kyasa ekyasooka, tusaanidde okusaba Yakuwa atuwe omwoyo gwe omutukuvu tusobole okufuna “amaanyi agasinga ku ga bulijjo.”
14, 15. (a) Abakristaayo abaaliwo mu kyasa ekyasooka baayisibwanga batya, era Peetero yabazzaamu atya amaanyi? (b) Abantu bwe batuyigganya olw’okuba tuli Bajulirwa ba Yakuwa, kiki kye tusaanidde okujjukira?
14 Leero, waliwo abantu bukadde na bukadde abeeyita Abakristaayo, “naye [beegaana Katonda] mu bikolwa byabwe kubanga bagwagwa era bajeemu era tebasaanira mulimu mulungi gwa ngeri yonna.” (Tit. 1:16) Kikulu okukijjukira nti ne mu kyasa ekyasooka, abantu bangi baali tebaagala Bakristaayo ab’amazima. Eyo ye nsonga lwaki omutume Peetero yagamba nti: “Bwe muvumibwa olw’erinnya lya Kristo muba basanyufu, kubanga . . . omwoyo gwa Katonda guli ku mmwe.”
15 Abajulirwa ba Yakuwa leero nabo bavumibwa “olw’erinnya lya [Yesu] Kristo”? Yee, kubanga ng’oggyeko okuwa obujulirwa ku Yakuwa, bawa n’obujulirwa ku Yesu n’obufuzi bwe. Yesu naye yayigganyizibwa olw’okuwa obujulirwa ku Yakuwa. Yagamba abo abaali bamuyigganya nti: “Nzize mu linnya lya Kitange, naye temunsembezza.” (Yok. 5:43) N’olwekyo, singa tuyigganyizibwa olw’okuwa obujulirwa, tetusaanidde kuggwaamu maanyi. Bwe tuyigganyizibwa, kiba kiraga nti tusiimibwa mu maaso ga Katonda era nti ‘omwoyo gwa Katonda guli ku ffe.’
16, 17. (a) Kiki abantu ba Yakuwa mu bitundu by’ensi ebitali bimu kye balaba? (b) Kiki ky’omaliridde okukola?
16 Ate era kikulu okukijjukira nti waliwo abantu bangi abakyeyongera okwegatta ku kusinza okw’amazima mu bitundu by’ensi ebitali bimu. Ne mu bitundu Abajulirwa ba Yakuwa bye babuuliddemu ennyo, mukyalimu abantu abawuliriza obubaka bwaffe. N’olwekyo, bwe tusanga abantu ng’abo tusaanidde okubaddiŋŋana era bwe kiba kisoboka tutandike okubayigiriza Bayibuli basobole okukulaakulana, beeweeyo eri Yakuwa, era babatizibwe. Naawe oyinza okuba ng’owulira nga Mwannyinaffe Sarie abeera mu South Africa, amaze emyaka egisukka mu 60 ng’aweereza Yakuwa. Agamba nti: “Ndi musanyufu okuba nti okuyitira mu ssaddaaka y’ekinunulo kya Yesu, nsobola okuba n’enkolagana ennungi ne Yakuwa, Omuyinza w’ebintu byonna, era nti nsobola okumanyisa abalala erinnya lye ery’ekitiibwa.” Sarie wamu n’omwami we, Martinus, basobodde okuyamba abantu bangi nga mw’otwalidde n’abaana baabwe abasatu okufuuka abaweereza ba Yakuwa. Sarie agattako nti: “Tewali kireeta ssanyu lisinga eryo eriva mu mulimu gw’okubuulira, era okuyitira mu mwoyo gwe omutukuvu, ffenna Yakuwa atuwa amaanyi ageetaagisa ne tusobola okweyongera okukola omulimu guno oguwonya obulamu.”
17 K’obe nga wamala dda okubatizibwa oba ng’oluubirira okutuuka ku ddaala eryo, osaanidde okusiima ennyo enkizo ey’okubeera omu ku Bajulirwa ba Yakuwa. N’olwekyo, weeyongere okuwa obujulirwa mu bujjuvu era ofube okusigala ng’oli muyonjo mu nsi ya Sitaani eno eteri nnyonjo. Bw’onookola bw’otyo, ojja kuweesa Kitaffe ow’omu ggulu ekitiibwa, oyo atuwadde enkizo okuyitibwa erinnya lye ery’ekitiibwa.


text:
Omukubiriza w’olukiiko lw’eggwanga olukulu Rebbecca Alitwala Kadaga kyaddaaki avuddemu omwasi ku mbeera eriwo mu ggwanga nga yeesigama ku ngeri ababaka ab’oludda oluvugannya gye bagobwa mu parliament gyebuvuddeko,
Tag: amawulire
ENSONGA Z’OKUTIGIINYA SSEMATEEKA: Bannaddiini Baagala Bannayuganda Bonna Beesalirewo
ENDOWOOZA Y’ABATO: Kyeboogera Ku Babaka Okulwanira Mu Palamenti
OKULONDA ABAKULEMBEZE B’OKUBYALO: MAO Agamba Ebiriwo Tebigenda Kubaggya Ku Nsonga Eno
Okunyweza E Kanisa Ab’e Katuuso Batuuzizza Omulabirizi
OKUTUMBULA EBYOBULAMBUZI MU GGWANGA: Ab’e Mbarara Bakungiddwa Okutunuulira Ennyo Ebyobulimi
Minisita omubeezi owa minisitule y’ebyokwerinda nga y’akola ku nsonga z’abaaliko Abajasi Lt. Col. Bright Rwamirama bw’abadde ali kumukolo gw’okwolesa ebintu eby’enjawulo ebikoleddwa mu mata, ogwategekeddwa aba Igongo Culture Center nga bali wamui n’ekitongole ky’ebyobulambuzi agambye nti kyetaaga okuba nti abalambuzi abajja muno baleme kukoma kulaba bisolo oba Nyanja kyokka, wabula
E Kamuli Babadde Mu Kujaguza Bakuzizza Olunaku Lwa Zibondo
Ebitundu N’abantu Olusozi Lusiiti
Buli lwa sande tubeera n'akanyomero kaffe ebitundu n'abantu mwetukuletera ebifo ebyenjawulo n'embera oba engeri abantu gyebatambuzamu obulamu mu bitundu ebyenjawulo. Olwa lero twalambuddeko ekitundu ekimanyidwa nga Lusiti ekisangibwa e Busabala mu Busiro nga eno yewasibuka emisambwa egyenajawulo ko n'amanyi agatali gamu Bajjaja gebalamuza abazukulu.
E Kalangala Bali Mu Kibululu Yadde Balina Essundily’amasannyalaze Bagakonga Lusu
Emmunyeenye Za Uganda Robert Bukenya Omusituzi W’obuzito
Uganda erimu emizannyo egy’enjawulo nga mu mingi gino mwemuli n’ogwokusitula obuzito abangi gwebaakazaako ogwa ba bondya. Olwaleero mu kanyomero kaffe EMMUNYEENYE ZA UGANDA tukuleetedde Bondya ROBERT BUKENYA.


text:
Lwakusatu, Jjanwali 17
Tewali n’omu ku bo yali amanyi kwogera Luyudaaya.
Bwe tuba nga tetusobola kutegeera bulungi Kigambo kya Katonda mu lulimi olulala, kisobola okutukosa mu by’omwoyo. Mu kyasa eky’okutaano E.E.T., Nekkemiya yanakuwala nnyo bwe yakimanya nti abamu ku baana b’Abayudaaya abaali baakomawo okuva e Babulooni baali tebasobola kwogera Lwebbulaniya. Ekyo kyali kya kabi eri abaana abo kubanga baali tebasobola kutegeera bulungi Mateeka ga Yakuwa era ekyo kyandikosezza enkolagana yaabwe ne Yakuwa. (Nek. 8:2, 8) Abamu ku bazadde abaweerereza mu bibiina ebyogera olulimi olulala, bakirabye nti okwagala abaana baabwe kwe baalina eri ebintu eby’omwoyo kukendedde. Lwaki ekyo oluusi kibaawo? Bwe tusoma ebintu mu lulimi olulala biyinza obutatukwatako nnyo ng’ebyo bye tuba tusomye mu lulimi lwaffe. Olw’okuba kitwala ebiseera bingi okuyiga olulimi olulala tuyinza okwesanga nga tulagajjalidde ebintu eby’omwoyo. N’olwekyo, wadde nga twagala okusigala nga tuweereza Yakuwa mu nsi endala, tetusaanidde kulagajjalira mbeera yaffe ey’eby’omwoyo.
Lwakuna, Jjanwali 18
Okukkiriza . . . bukakafu obumatiza nti ky’okkiriza ddala gye kiri wadde nga tekirabika.
Okukkiriza ngeri nkulu nnyo. Kyokka si buli muntu nti alina okukkiriza. (2 Bas. 3:2) Naye Yakuwa ayambye abaweereza be okuba n’okukkiriza. (Bar. 12:3; Bag. 5:22) Nga kitusanyusa nnyo okuba nti Yakuwa atuyambye okuba n’okukkiriza. Yesu Kristo yalaga nti Kitaawe ow’omu ggulu aleeta abantu gy’ali okuyitira mu Mwana we. (Yok. 6:44, 65) Omuntu bw’akkiririza mu Yesu, aba asobola okusonyiyibwa ebibi bye, ekyo ne kimuyamba okufuna enkolagana ennungi ne Yakuwa. (Bar. 6:23) Ng’eyo nkizo ya maanyi nnyo! Olw’okuba tuli boonoonyi, tugwanira kufa. (Zab. 103:10) Naye buli omu ku ffe Yakuwa alina ekirungi kye yamulabamu. Olw’ekisa kye eky’ensusso, Yakuwa yaggulawo emitima gyaffe ne tukkiriza amazima. Bwe kityo, twatandika okukkiririza mu Yesu, era kati tulina essuubi ery’okufuna obulamu obutaggwaawo.
Lwakutaano, Jjanwali 19
[Pawulo yazzaamu] abaaliyo amaanyi ng’ababuulira ekigambo.
Mu mabaluwa ge yawandiika, omutume Pawulo yayogeranga bulungi ku Bakristaayo banne. Abamu ku bo Pawulo yali amaze ebbanga ddene ng’akolera wamu nabo era ng’amanyi obunafu bwabwe. Wadde kyali kityo, yaboogerako bulungi. Ng’ekyokulabirako, Pawulo yagamba nti Timoseewo yali ‘mwana mwagalwa era mwesigwa mu Mukama waffe,’ era nti yali afaayo nnyo ku Bakristaayo banne. (1 Kol. 4:17; Baf. 2:19, 20) Pawulo era yayogera bulungi ku Tito. Yagamba ab’omu kibiina ky’e Kkolinso nti “[Tito] munnange era mpeereza naye ku lw’obulungi bwammwe.” (2 Kol. 8:23) Ng’ebigambo ebyo biteekwa okuba nga byasanyusa nnyo Timoseewo ne Tito! Pawulo ne Balunabba bateeka obulamu bwabwe mu kabi ne baddayo mu bifo gye baabanga bayisiddwa obubi. Ng’ekyokulabirako, baddayo mu Lusitula okuzzaamu abayigirizwa abapya amaanyi basobole okusigala nga banywevu wadde nga waaliwo okuyigganyizibwa okw’amaanyi. (Bik. 14:19-22) Mu kibuga Efeso, Pawulo bwe yali amaze okulumbibwa ekibiina ky’abantu abakambwe, yazzaamu amaanyi abayigirizwa abaaliyo.


text:
Full text loading...
n Lexikos - Digitizing the Monolingual Lusoga Dictionary : challenges and prospects
Abstract
This article recounts the genesis, growth and turbulent events that accompanied the compilation of the Eiwanika ly'Olusoga, that is, the Monolingual Lusoga Dictionary. Contrasting academia with the trade, legacy with state-of-the-art dictionary compilation software, high praise and visibility with daily and down-to-earth drudgery, it recounts the events chronologically, from humble to grand, from paper to digital, from success to insignificance, and leads to a set of highly realistic proposals to be considered by all those involved in the compilation of explanatory dictionaries for the African languages.
Okuta Eiwanika ly'Olusoga mu mbeela y'omutegekowaziso ogusomwa ku kompyuta : ebizibu n'ebiluubililwa
Olupapula luno lwandhula obuzibu obwekulungila mu kuwandiika Eiwanika ly'Olusoga. Ebizibu ebyalimu bigelaagelanhizibwa n'ebyo ebitela okwagwanibwa mu kweyunila ebyetaago by'emisomo, eby'obusuubuzi ni mu mitegeko egitela okukozesebwa mu kuwandiika amawanika. Ebyetaago ebili mu mitendela gino gyonsatule biweebwa okulaga nti, okutendelezebwa okwandibaile kugwaniile okuweebwa omulimu ogw'ekika kino tikufunibwa. Omutindo ogulowoozebwa nti guteebwawo abandi kwe bayinza okusinziila gubuusibwabuusibwa bw'ogugelaagelanhia n'ebizibu ebigwetooloile mu bulamu obwa buliidho. Olulapula luno lukulaga nti, okuwandiika kwa Eiwanika ly'Olusoga okw'atandiikila mu mbeela ennafu, kw'asobolwa okutumbulwa okutuusibwa ku mutindo gw'amawanika agandi mu nsi yoonayoona. Obuvumu bw'enkola eyo, bw'asobozesa eiwanika lino okuva mu mbeela y'ekitabo ekigemebwaku okwizibwa mu mbeela y'omutegekowaziso ogusomwa ku kompyuta. Ebyafaayo ebiweebwa mu lupapula luno bigendelela kuwa kyakubonelaku eli abo abandyenze okugelaagelanhia ebisoboka n'ebitasoboka mu kuwandiika amawanika mu nnimi dha Africa enzaalilanwa.
Article metrics loading...


text:
Omusasi Kiyimba Bruno
Kiyimba.bruno@gmail.com
Nga omuganda bwagamba nti ekijja omanyi kinyaga bitono, ne William Blick oluwangudde obukulembeze bwa Uganda Olympics Committee [U.O.C] nalabula banne nti Natioal Council of Sports [N.C.S] si bwebuzibu naye abagikolamu bebalina obuzibu.
Bino biddiridde N.C.S okuvayo neyimiriza okulonda kwa U.O.C nga egamba nti mukulonda kuno mukyalimu amavuunya ageetaga okutereeza.
Zubairi Galiwango nga ono yemukungu wa N.C.S yalabikira ku terefayina nemikutu egyenjawulo nga alaga nga N.C.S bwetakiriziganya na kulonda kuno okuleka nga bamaze okwetereeza.
Mukulonda kuno okwabadde kukitebe kya U.O.C e Lugogo,Blick yasobodde okumegga omukungu Wekibiina ekulembera omupiira mu gwanga ekya F.U.F.A nenkoona nenywa bweyayodde obululu bwonna obutalekerayo munne yadde.
Ekyewunyisa mukulonda kuno nti buli mukungu wa F.u.f.a eyesimbawo ukulonda kuno teyasobola kufunayo wadde akalulu nakamu bwekati.
Mubano mulimu Dennis Mbidde [ono nga yesimbawo bu bwa pulesidenti],Dr Bernard Partick Ogwel [ono yali ayagala kifo kya mukungu wakakiiko], Hilary Kimbugwe [ono difiri wamupiira eyawumula era yal ayagala kya sabawandiisi]


text:
Olwali
Bannasayansi bayiiyiza akapiira akaliko compyuta.
Ivan Ssenabulya
November 29th, 2017
Bya samuel ssebuliba. Mu Bungereza abakugu mu by’okunonyereza baliko akapiira ka kalimpitawa kebayiiyiza nga kano omuntu bwakambala alina obusobozi obusoma ebyafaayo by’omuntu akambadde nadala abakyala beyakegatta nabo, amaanyi g’ekisajja gaalina, kko n’obukodyo bwakozesa, kko nebirara. Obupiira buno obutuumidwa i.Con, buliko ka Application akakwatagana ne […]
Omubaka we Kyadondo leero asula mu uganda.
Ivan Ssenabulya
November 13th, 2017
Bya Samuel ssebuliba. Wetwogerera nga omubaka we Kyadondo East Robert Kyagulanyi amanyiddwa nga Bobi wine atekateeka kulinya nyonyi leero okudda mu uganda okuva mu Dubali gyali kakano. Kinajukirwa nti Kyakulanyi ono amaze e sabiiti namba nga atabaala amawanga okubadde South Africa ne Unite Arab […]
Amandaazi gamuzirisizza
Ali Mivule
February 9th, 2016
Omusajja eyetabye mu mpaka z’okudduka ng’alya akutuse omutima n’afiirawo Jeff Woods ow’emyaka 58 yeetabye mu mpaka ezategekeddwa abatunda eby’okulya ng’omuntu adduka bw’alya donat 12 okumalako mailo bbiri n’ekitundu. Omusajja ono atuuse wakati n’afuna obulumi mu kifuba era ekiddiridde kuzirika n’afa nga bino bibadde mu North […]
Yerabidde mukyala we ku mafuta
Ali Mivule
January 19th, 2016
Omusajja abadde ne mukyala we mu motoka nebakyaama okunywa amafuta amwerabidde bw’avuddemu okweyamba Omusajja ono ategerekese nga Walter abadde adda waka mu ggwanga lya Argentina n’ayimirira okunywa amafuta Omusajja agenze okweyamba ate omukyala n’akyaama okugulayo obw’okulya kyokka omusajja olukomyeewo asimbudde motoka.
Akungubaze na mmere
Ali Mivule
January 6th, 2016
Abantu balaga enyiike mu ngeri za njawulo nnyo. Kati omusajja atasobodde kuziika jjajja we asazeewo kugenda mu woteeri n’alya emmere gy’asinga okwagala n’omwenge. Omusajja ono asoose kulya n’aggumira olwo n’atandika okupiika enkangaali n’okwekubya ebifananyi by’asizza ku mutimbagano ng’ategeeza abantu nti asazeewo kukungubaga bw’ati Bangi abalese […]
Abakaabi bongezza ebisale
Ali Mivule
December 10th, 2015
Ekibiina ky’abakaabi ekya Kumasi funeral services kyongezezza ebisale by’okukaabira ku mikolo oluvanyuma lw’okubinikibwa emisolo emipya Akulira ekibiina kino ekisimbye amakanda mu Ghana, ategeezezza nti bamaze emyaka etaano nga tebongeza bisale kyokka nga kati kibasusseeko. Omukulu ono agambye nti bassa ensimbi nyingi mu kutendeka abakaabi okusobola […]
Giraasi etambudde yokka
Ali Mivule
December 9th, 2015
Ababadde baweereza pulogulaamu bakanudde amaaso wakati mu kutya oluvanyuma lw’ogugambibwa okubeera omuzimu okutandika okutambuza gulaasi mwebabadde banyweera amazzi. Giraasi eno etandise okutambula yokka okwetoloola emeeza kyokka wakati mu kutya teri avuddeu kigambo. Bibadde mu ggwanga lya Hondurus
Amukubye akakondo ku mutwe
Ali Mivule
December 7th, 2015
Omukazi amazeeko abantu ebyewungula bweyayambudde akakondo n‘akakompola omusajja abadde amukwana mu mutwe. Abantu ababadde mu ka restorant beebarabye ng’akagatto kabayitako ekikumi nekatuukira ku musajja ssabakwanyi Akagatto kano kakutte omusajja n’ayiika omusaayi. Omukyala ono olumaze akimye bulungi akagatto ke n’akambala olwo n’atambula neyeyongerayo Biri Bungereza
Akozze lwa lulenzi
Ali Mivule
November 26th, 2015
Omukazi abadde omuzito ekisusse asaze kiro 16 muganzi we bw’amukyaaye. Omukyala olw’omukwano n’emmere buli lunaku abadde agejja ekyavuddeko muganzi we okumuddukako Ono kati alwana kusala buzito kulaba nti addamu okuwangula olulenzi.
Agezezzaako okutta omulambo
Ali Mivule
October 30th, 2015
Waliwo omusajja asingisiddwa omusango gw’okugezaako okutta omufu Bino bibadde mu ggwanga lya Australia. Daniel Darrington kigambibwa okuba nti yakuba essasi eryakwata omulambo n’ekigendererwa ky’okugutta omulundi ogw’okubiri.


text:
1. Okumanya okw’olwaatu nti ensi eri wansi waabufuzi bwa katonda n’okugera kwe n’okusalawookwe n’okubeerawookwe era n’okwaagala kwa katonda ebiri mu buli kintu olubeerera n’obugenderevu.
2. Okukkiriza “Bad-aa” kutaangaza enjawulo eri wakati w’okumanya kwa katonda n’ebitonde ebirala kubanga okumanya kw’ebitonde ebirala ebibeera nga ba Nnabbi (a.s) ne bamalayika era tebasobola kumanyaokujjako ekyo katonda ky’atabategeezezza.
3. Okukkiriza “Bada-a “kireetera omuntu okweemalira ku katonda mu buli kimu n’okumusaba okwaanukulwa okusaba kwe n’okumumalira ensongaze n’okumusobozesa okutya katonda n’okweewala ebyoonoono.
4. Musonga eyo mulimu okwanukula ebigambo bya “Ba Yahudi “ebyo byebagamba nti katonda ky’aba ageze mu kusooka tekisoboka kujjululwa ne kulw’ensonga eyo katonda mu suula 5: 64 Yabaddamu n’abawa “Answer”.
5. Singa tuba tetukkirizza “Bada-a” netugamba nti kyonna katonda ky’ayogera tasobola kukikyuusaamu kireetera omuntu okukutuka n’akosuubira mu kwaanukulwa kw’edua z’aba asaba era tagasibwa nazo wamu n’okwenenyeza omutonzi olwensobi z’aba akoze.
6. Okumanya n’okugamba oba n’okugaana “Bada’a” kunkomerero kiba kyeegatta n’ekigambo ekigamba nti katonda tasobola kukyuusa mw’ebyo by’aba ageze.
Ebyo abamanyi mu Shia byebaatusomesa, ayagala ebisingawo ayinza okusoma ebitabo bya Shia nga “Al Bayaan” ekya Sayyed Al Khuu-i n’abalala mubitabo byaabwe eby’enzikiriza byetutajja kunyonyola wano kawonvu na kagga olw’okwaagala okufunza ekitabo kino, bwetuba tutegedde ensonga eyo ddala kisigala nti okukkiriza “Bada-a “okwoolesa kwa katonda - Kumakulu gano getw’ogedeko kisigala kyawukana n’e ddiini? mulimu ensonga efuusisa omuntu okubeera omukaafiiri nga abamu bwe bagamba?.
Ky’agamba eky’okuvvoola bakyaala ba Nnabbi (s.a.a.w) aba Shia Imaamiyyah bakakasa nti bakyaala ba Nnabbi nebakyaala baba Nnabbi bonna, bajjibwaako ebyoonoono ebyo ebikkakanya ebitiibwa n’ebifo byaabwe, kubanga ekyo kyoonoona ekifo ky’obwa Nnabbi, naye tekitegeeza nti bakyaala babaNnabbi batuukirivu mu butakola kasobyo konna nga bwekyajja mu Qur’an okutulaga abakyaala abaali mu ba kyaala b’abamu mu ba Nnabbi (a.s) nti obuddiro bwaabwe muliko nga mukyaala wa Nnabbi “Lout “ne Nnabbi Nouh (a.s) mu suula 66: 10.
Naye baka Nnabbi Muhammad (s.a.a.w) newankubadde tebalinga bakazi balala, mu Qur’an etutegeeza nti batuukirivu mubuli kimu, wabula enjawulo yaabwe kubakazi abalala mu mpeera y’ebirungi n’ebibonerezo bikubisibwaamu emirundi ebiri singa akola ekirungi oba ekibi 33 : 31. Kulw’ekifo kyebalina eri omubaka (s.a.a.w) n’obukulu bw’obuvunaanyizibwa bwebalina eri katonda n’omubakawe, ayinza okuba omuwandiisi nga mu kuvvoola ba kyaala ba Nnabbi (s.a.a.w) ng’ategeeza ekyaafaayo ky’amawulire ag’obulimba (HADIITHUL-IFUKI) nga agayogerwaako ne Qur’an n’ekyoogerwako mu suula 24 : 11 era ne Bukhaari ayogera ekyaafaayo ekyo: 3: 38 Hashiyat Sanadey.
Tugamba nti :
1. Ekyaafaayo ekyo kyaaliwo mu mulembe gwa Nnabbi (s.a.a.w) ne Qur’an n’ekyoogerako. Bwebaba nga abashia tebaaliwo mukiseera ekyo nga omuwandiisi bw’agamba olwo abashia kiba kibakwatirako wa?
2. Abamu mu ba swahaba nga Hassan Ibn Thabit beetaba mu nsonga eno ey’okwoogera ku maama w’abakkiriza ono ekyo nga Bukhaari bw’akyoogera mu kitabo kye 3: 39 wamu ne Ibn Da-Ud era nga ne Hassan oyo alina obunyiriri bw’obuyimba kunsonga eno, bwekiba nga bweekityo bweekiri tuyinza tutya okulamula nti ba swahaaba bonna baali ku mazima mubutuufu ate ensonga nga eno etutegeeza nti baswahaba bantu nga abantu abaabuujjo abalala.
3. Ensonga eno abawandiisi b’ebyaafaayo bagyaawukana mu, mulimu abamu mu ba Ahli-Sunna abagamba nti Aisha ye ya yogerwaako ekikolwa ekyo nga Bukhaari bweyagamba ne Termidhi, Baihaqi wamu ne Ahmad Ibn Hambal.
Ate abashia n’abalala muba Ahli-Sunna bagaamba nti eyayogerwaako ekirolwa ekyo yali maria Al Qibtwiyyah eyali omuzaana wa Nnabbi (s.a.a.w) era nga beesembesa hadith eri mu Tafsiir Al Qumi 2:99 ne mu Swaheeh Al Muslim 8: 119 Al Hakiim mu Al Mustadrak 4: 39 - 40.
Ibn Athiir mu kamir Ibn Saad mu Twabaqaat Twabrani mu awsaat ne Suyuutwi mu Durarul Manthuur.
Bonna abo bagamba nti maria ye yayogerwaako mukyaafaayo ekyo.
4. Kyaakweewuunyisa nyo ddala eranga bwetusanga mu hadith za ba Ahlul Sunna nga bagamba nti eyawaayiriza maria Al Qibtwiyyah ye Aisha yenyini kulw’obujja n’ensaalwa enyingi okutuusa Ibn Saad nga bw’agamba mu kitabo kye “Atabaqaat “nga Aisha yenyini yagamba nti ssaakolerko muntu yenna nsaalwa nga jennakolera maria Al Qibtiyya “Twabaqaat Ejjuzu 8 Olup.212 ne Ansaa Al Ashraf: 1: 44 nga ba Ahli Sunna bweboogera nti Aisha (r.a) yali omu kw’abo abaawaayiriza “Maria “nga bwe twoogedde nti bweekityo bwekiri mu bitabo bya Sunna ekyo kiba kituufu okugamba nti abashia beebawaayiriza era n’okuvvoola bakyaala ba Nnabbi (s.a.a.w) kiba tekyeetaagisa muntu kuba nga asoma anoonyereze asobole okufuna ekituufu kyenyini awatali kulimbibwanakuteekawo fitina wakati w’abasiraamu.
5. Omu kubamanyi b’ebyaafaayo by’obusiraamu yawandiika ensonga eno n’ayogera hadith ezaayogerwa abashia n’abasunni kunsonga eno n’azoogera obutuufu n’obukyaamu bwazo okutuusa bweyajjamu ekituufu, tusaba omuwandiisi asome ekitabo kyebayita “Hadiithul - Ifki “(Oba mpozzi oyinza okukiyita emboozi ey’obulimba) ekya Jaafar murtadha kyeyawandiika omwaaka 1980 AD oba 1400 H okuva ebeirut lebanoon.
Era kirungi omuwandiisi ono asome ebyawandiikibwa mu bitabo byabashia asobole okutegeera ekituufu.


text:
Olugero 99: Mu Kisenge Ekya Waggulu
KAAKATI Lwakuna ekiro, nga wayiseewo ennaku bbiri. Yesu n’abatume be 12 bazze mu kisenge kino ekinene ekya waggulu okulya ekijjulo ky’Okuyitako. Omusajja gw’olaba ng’afuluma ye Yuda Isukalyoti. Agenda kutegeeza bakabona engeri gye bayinza okukwatamu Yesu.
Olunaku olwayise, Yuda yagenda gye bali n’ababuuza: ‘Munaampa ki singa mbayamba okukwata Yesu?’ Baamuddamu: ‘Ebitundu bya ffeeza asatu.’ N’olwekyo kati Yuda agenda kusisinkana basajja bano abaleete eri Yesu. Ekyo si kibi nnyo?
Ekijjulo ky’Okuyitako kiwedde. Naye kati Yesu atandikawo ekijjulo ekirala eky’enjawulo. Awa abatume be omugaati n’agamba: ‘Mugulye, kubanga gutegeeza omubiri gwange oguliweebwayo ku lwammwe.’ Awo, n’abawa ekikompe ky’enviinyo n’agamba: ‘Muginywe, kubanga etegeeza omusaayi gwange, oguliyiibwa ku lwammwe.’ Baibuli ekiyita ‘ekijjulo kya Mukama waffe eky’akawungeezi,’ oba ‘eky’ekiro kya Mukama waffe.’
Abaisiraeri balya ekijjulo ky’Okuyitako okubajjukiza ekiseera ekyo Malayika wa Katonda bwe ‘yayita’ ku nnyumba zaabwe mu Misiri, n’atta ababereberye mu nnyumba z’Abamisiri. Naye kati Yesu ayagala abagoberezi be okumujjukira, n’engeri gye yawaayo obulamu bwe ku lwabwe. Era ye nsonga lwaki abagamba okukuza ekijjulo kino eky’enjawulo buli mwaka.
Oluvannyuma lw’okulya Eky’Ekiro kya Mukama Waffe, Yesu ategeeza abatume be okubeera abazira era abanywevu mu kukkiriza. Mu nkomerero, bayimba ennyimba ezitendereza Katonda ne balyoka bagenda. Obudde buyise nnyo kati, oboolyawo bususse ne mu ssaawa omukaaga ogw’ekiro. Ka tulabe gye bagenda.
Matayo 26:14-30; Lukka 22:1-39; Yokaana essuula 13 okutuuka ku 17; 1 Abakkolinso 11:20.
Ebibuuzo
- Nga bwe kiragiddwa mu kifaananyi, lwaki Yesu n’abatume be 12 bali waggulu mu kisenge ekinene?
- Omusajja afuluma y’ani, era kiki ky’agenda okukola?
- Kijjulo ki eky’enjawulo Yesu ky’atandikawo nga bamaze okulya ekijjulo ky’Okuyitako?
- Okuyitako kwajjukizanga Abaisiraeri mukolo ki, era ekijjulo kino eky’enjawulo kijjukiza ki abagoberezi ba Yesu?
- Oluvannyuma lw’okulya Eky’Ekiro kya Mukama waffe, kiki Yesu kyategeeza abagoberezi be, era bakola ki?
Ebibuuzo ebyongerezeddwako
- Soma Matayo 26:14-30.
Matayo 26:15 walaga watya nti Yuda yakigenderera okulya mu Yesu olukwe?
Omusaayi gwa Yesu ogwayiibwa gulina bigendererwa ki ebibiri? (Mat. 26:27, 28; Yer. 31:31-33; Bef. 1:7; Beb. 9:19, 20)
- Soma Lukka 22:1-39.
Mu ngeri ki Setaani gye yayingira mu Yuda? (Luk. 22:3; Yok. 13:2; Bik. 1:24, 25)
- Soma Yokaana 13:1-20.
Okusinziira ku Yokaana 13:2, Yuda avunaanibwa olw’ekyo kye yakola, era abaweereza ba Katonda kino bakiyigirako ki? (Lub. 4:7; 2 Kol. 2:11; Bag. 6:1; Yak. 1:13, 14)
Kyakulabirako ki Yesu kye yatuteekerawo? (Yok. 13:15; Mat. 23:11; 1 Peet. 2:21)
- Soma Yokaana 17:1-26.
Yesu yasabira abagoberezi be babeere “bumu” mu ngeri ki? (Yok. 17:11, 21-23; Bar. 13:8; 14:19; Bak. 3:14)


text:
ESSOMO 68
Erizabeesi Azaala Omwana
Nga wayise emyaka nga 400 bukya bbugwe wa Yerusaalemi addamu okuzimbibwa, waaliwo kabona ayitibwa Zekkaliya ne mukyala we abaali babeera okumpi n’ekibuga ekyo. Baali bamaze emyaka mingi nga bafumbo naye nga tebalina mwana n’omu. Lumu Zekkaliya bwe yali ayotereza obubaani mu yeekaalu, malayika Gabulyeri yamulabikira. Zekkaliya yatya nnyo, naye Gabulyeri yamugamba nti: ‘Totya. Nkuleetedde amawulire amalungi okuva eri Yakuwa. Mukyala wo Erizabeesi ajja kuzaala omwana era ojja kumutuuma Yokaana. Yakuwa alonze Yokaana okukola omulimu ogw’enjawulo.’ Zekkaliya yabuuza malayika nti: ‘Kino nnyinza kukikakasiza ku ki? Nze ne mukyala wange tukaddiye. Tetusobola kuzaala mwana.’ Gabulyeri yamugamba nti: ‘Katonda y’antumye okukuleetera amawulire gano. Naye olw’okuba bye njogedde tobikkirizza, ojja kuziba omumwa okutuusa omwana oyo lw’alizaalibwa.’
Ku olwo, Zekkaliya yamala ekiseera kiwanvu mu yeekaalu. Bwe yafuluma ebweru, abantu baayagala okumanya ekyali kimulwisizzaayo. Zekkaliya yali tasobola kwogera era yali akozesa bubonero. Abantu baakitegeera nti Zekkaliya yali alina obubaka bw’afunye okuva eri Katonda.
Nga wayise ekiseera, Erizabeesi yafuna olubuto n’azaala omwana ow’obulenzi, nga malayika bwe yali agambye. Mikwano gye n’ab’eŋŋanda ze bajja okulaba omwana oyo era ne basanyukira wamu ne Erizabeesi. Erizabeesi yabagamba nti: ‘Omwana ono ajja kuyitibwa Yokaana.’ Mikwano gye n’ab’eŋŋanda ze baamugamba nti: ‘Tewali n’omu ku b’eŋŋanda zo ayitibwa linnya eryo. Mutuume erinnya lya kitaawe, Zekkaliya.’ Naye Zekkaliya yasaba ekipande n’awandiikako nti: ‘Yokaana lye linnya lye.’ Mu kiseera ekyo Zekkaliya yazibuka omumwa, n’addamu okwogera! Amawulire agakwata ku mwana oyo gaabuna mu Buyudaaya wonna, era abantu ne bagamba nti: ‘Ddala omwana ono aliba muntu wa ngeri ki?’
Mu kiseera ekyo Zekkaliya yajjula omwoyo omutukuvu n’agamba nti: ‘Yakuwa atenderezebwe. Yasuubiza Ibulayimu nti ajja kutuwa omulokozi, Masiya, okutununula. Yokaana ajja kuba nnabbi, era ajja kuteekerateekera Masiya ekkubo.’
Waliwo ekintu eky’enjawulo ekyatuuka ne ku omu ku b’eŋŋanda za Erizabeesi ayitibwa Maliyamu. Ekintu ekyo tujja kukiraba mu ssuula eddako.
“Eri abantu tekisoboka, naye eri Katonda ebintu byonna bisoboka.”—Matayo 19:26